Carrefour ва Ўзбекистон мева-сабзавот савдосидаги янги юқори стандартлар: EastFruitнинг 2021 йил мартдаги аудити якунлари • EastFruit\nБош саҳифа › Мева-сабзавот бозори › Чакана савдо тармоқлари аудити › Carrefour ва Ўзбекистон мева-сабзавот савдосидаги янги юқори стандартлар: EastFruitнинг 2021 йил мартдаги аудити якунлари\nCarrefour ва Ўзбекистон мева-сабзавот савдосидаги янги юқори стандартлар: EastFruitнинг 2021 йил мартдаги аудити якунлари\nМуаллиф: EastFruit 16 Mar 21 16 Май 21 049\nEastFruit лойиҳаси жамоаси 2021 йилнинг 1-3 март кунлари беш мамлакатнинг саккизта шаҳри – Киев, Одесса ва Днепр (Украина), Кишинев (Молдова), Тбилиси (Грузия), Тошкент (Ўзбекистон), Душанбе ва Хўжанд (Тожикистон)даги супермаркетларнинг мева-сабзавот бўлимларида анъанавий чораклик аудитини ўтказди.\nТошкентда жамоа вакиллари 8 та супермаркетлар тармоғи – Makro ва MakroExpress 24/7, Korzinka, HAVAS, GreenApple, Andalus, Carrefour ва BarakaMarketнинг 26 та магазинида бўлишди.\nИлк бор тўлақонли чораклик чакана аудитга Carrefour ва BarakaMarket супермаркетлар тармоғи киритилди, 2021 йил январида биз Carrefour супермаркетлари халқаро тармоғининг биринчи магазини очилиши ва BarakaMarket тармоғини кенгайтириш бўйича режа юқори даражада акс-садо берганини инобатга олиб, улар бўйича экспресс-аудит ўтказган эдик. Ўшанда Carrefour жуда паст нархларни намойиш этди. BarakaMarket очиқ таассурот қолдирмади. Бу сафар аудит тўлиқ ва таққослов ҳам тўлақонли бўлди. Шунинг учун биз янги тармоқлар иш бошлаганидан кейинги дастлабки ҳафталар билан таққослаганда, улар ўз мавқеини қанчалик яхшилаб олганини текшириб кўришимиз мумкин.\nҲар бир магазиннинг мева-сабзавот бўлими анъанавий услуб бўйича тўрт мезон нуқтаи назаридан баҳоланди:\nМаҳсулотлар ассортименти — бўлимда тақдим этилган янги мева-сабзавот маҳсулотларининг умумий миқдори;\nМаҳсулот сифати — янги мева-сабзавот маҳсулотининг истеъмолчилар учун сифати мақбул стандартларга мос эканлиги;\nБўлимнинг сифати —истеъмолчилар учун қулайликлар ва ходимларнинг билими;\nМаҳсулот нархи — истеъмолчиларга таклиф этиладиган янги мева-сабзавот маҳсулотларининг асосий гуруҳлари нархи.\nЮқорида кўрсатилган мезонлар бўйича баҳолар асосида савдо тармоқлари учун умумий ўртача балл чиқарилди.\nАфсуски, EastFruit 2020 йилнинг март ойида COVID-19 инфекцияси тарқалгани туфайли карантин шароитида ишлагани боис, супермаркетларнинг мева-сабзавот бўлимлари аудитини баҳолаш мониторингигача қисқартиришга мажбур бўлди. Шунинг учун ҳам, вазиятни ўтган йил билан таққослаш имконсиз. Айрим ҳолатларда биз рейтингларни мониторинг анъанавий шаклда ўтказилган 2020 йилнинг ноябри билан қиёслаймиз.\nМаҳсулотлар ассортименти мезони бўйича баҳолар супермаркет пештахталаридаги янги мева-сабзавотлар позициясини ҳисоблаган ҳолда ишлаб чиқилди. Ёнғоқ, қуруқ мева, консерваланган ёки тузланган сабзавотлар ва бошқалар ҳисобга олинмади.\nKorzinka тармоқнинг мева-сабзавот бўлимларидаги маҳсулотлар ассортименти бўйича етакчиликни ўзига қайтариб олди. Korzinka пештахталаридаги янги сабзавот ва меваларнинг ўртача миқдори 2020 йилнинг ноябри билан таққослаганда 7,4% ўсди.\nМаҳсулотлар ассортименти бўйича рейтингда иккинчи ўринни пештахталардаги мева-сабзавот маҳсулотлари позициялари миқдорини фаол кенгайтираётган Carrefour эгаллади. 2021 йил январидан Carrefourда ассортимент 24,4% ошди. Бу маълум даражада тармоқда яна иккита магазин очилиши билан боғлиқ. Ушбу магазинларда мева-сабзавот маҳсулотлари ассортименти биринчи магазиндагига қараганда анча кўпдир.\nИлгари, кўпинча, маҳсулотлар ассортименти бўйича рейтингни бошқариб келган Makro супермаркетлар тармоғи бирданига учинчи ўринга тушиб кетди. Бу барча тармоқлар ўртасида 2020 йилнинг ноябридан ассортиментлар энг қисқариб кетган ҳолат бўлди – «Макро»да позициялар миқдори бирданига 21% камайди. Биз буни Makroнинг Тошкент шаҳридаги иккита йирик савдо корхонаси – SamarkandDarvoza ва Compass савдо марказларидаги магазинлари ёпилгани билан боғлаймиз, уларни аудитга киритган эдик. Бирмунча кенг ассортиментли икки магазиннинг ёпилиши, албатта, тармоқнинг ўртача кўрсаткичига таъсир кўрсатмай қолмайди.\nШундай қилиб, Makro ассортимент бўйича «ўртачалар» – GreenApple ва Andalus тармоқлари сафига кириб қолди. Бироқ, улар 2020 йил ноябридан бошлаб тақдим этиладиган маҳсулотлар ассортиментини мос равишда 16,7% ва 7,4% кенгайтиришди. Ассортимент ранг-баранглиги борасида бу хилдаги иш юритиш билан улар ҳатто аввалги етакчини қувиб ўтиш учун барча имкониятга эгадир. Табиийки, бу тармоқлар магазинлар сони бўйича ҳозир Ўзбекистонда биринчи бўлган «Макро»дан анча олисда, шунинг учун у қадар кўп бўлмаган магазинларда юқори ўрта ассортиментни таъминлаш, албатта, қийин эмас.\n«MakroExpress 24/7» ассортимент бўйича «Уй ёнида» шаклидаги магазинлар ўртасида биринчи ўринни эгаллади. Бироқ, 2020 йил ноябри билан таққослаганда бу тармоқда ҳам мева-сабзавот маҳсулотлари ассортименти 17,6% камайган.\nHAVAS ва BarakaMarket позициялар миқдори бўйича аутсайдер бўлиб қолди. Бунинг устига HAVASда маҳсулотлар ассортименти бўйича аниқ ортга кетиш кузатилди – 2020 йил ноябри билан таққослаганда натижа 16,3% тушиб кетди. – HAVAS магазинларидан биридаги кузатувимиз қизиқ бўлди: айни қизғин иш вақти (13.00лар атрофида)да бўлим пештахталари ярим бўш, бўлимда ходим йўқ эди, аммо беш дақиқадан кейин ходим бир қути банан кўтариб келиб қолди. Кейин эса омборга кириб кетганча узоқ вақт кўриниш бермади. Бу ҳолат HAVAS пештахталарида, эҳтимол, ассортимент бундан кўпроқ бўлиши мумкин эди, аммо барча магазинларда ҳам ходимлар савдо залини товар билан таъминлашга ўз вақтида эътибор қаратмас экан дея хулоса қилишимизга сабаб бўлди.\nГарчи, BarakaMarket ходимлари томонидан ўтказилган сўровга кўра, харидорлар тармоқда мева-сабзавотларнинг катта ассортиментини қайд этган бўлишса-да, биз айрим магазинларда ҳатто энг кенг тарқалган сабзавотлар, масалан, лавлаги, карам ва бодрингни ҳам топа олмадик. Аммо, 2021 йил мартидаги тармоқ ассортименти 2021 йил январдаги экспресс-аудитдан 5,2% кўп бўлганини эътироф этмасак бўлмайди. Демак, ассортимент борасида муайян силжишлар мавжуд.\nАудит ўтказиш маҳали супермаркетлар тармоқларида узум борлиги тахмин қилинган эди ва биз уни 26 та савдо дўкони орасидан фақат 6 та магазин ( Makro, Korzinka, GreenApple, Andalus)да кўриб, жуда ҳайрон бўлдик. Боз устига, ақат битта магазиндаги (Andalus) узум ўзимизда етиштирилган, қолган магазинлардаги мева Аргентинадан келтирилган экан. Ўзбекистон узум экспорти бўйича жаҳонда етакчилардан бири экани ҳисобга олинса, бу, мамлакатда маҳсулотни сақлаш борасида жиддий муаммолар мавжуд эканлигидан далолатдир.\nМаҳсулот сифати супермаркетлар пештахталаридаги мева-сабзавот позицияларининг умумий ассортиментидаги яроқсиз товарлар борасида мева-сабзавот улуши қанчалик кам экани билан баҳоланади. Чириган, шикастланган, нуқсонли, ириган ва ҳоказо, умуман, минимал сифат стандартларига жавоб бермайдиган маҳсулотлар яроқсиз ҳисобланади.\nШу ўринда 2021 йилнинг мартида Тошкент шаҳридаги супермаркетларда яроқсиз маҳсулотлар улуши унча кўп бўлмаганини ва 0,3% дан 4,6%гачани ташкил этганини қайд этиш жоиз. Биз ўтказган мониторингда кўпроқ қуйидаги позициялар учради: карамнинг барча турлари (оқ карам, брокколи, гулкарам), кўкат ва мандарин.\nМаҳсулот сифати бўйича рейтингда янги, Тошкент шаҳри бозорида яқинда пайдо бўлган Carrefour тармоғи етакчи бўлди. Тармоқдан мониторингга киритилган учта магазиндан фақат биттасини талабга жавоб бермайдиганлар қаторига киритиш мумкин.\nMakro тармоғи маҳсулот сифати бўйича рейтингда иккинчи ўринни эгаллади. Сифатсиз маҳсулот улуши атиги 0,6%ни ташкил этди, бу эса тармоқнинг магазинлар сони бўйича мамлакатда етакчи эканини ҳисобга олганда жуда яхши кўрсаткич ҳисобланади. Шубҳасиз, Makro маҳсулот сифатига катта эътибор қаратади – текширилган магазинлардан бирида мева-сабзавот бўлими ходимлари эскирган маҳсулотни пештахтадан дарҳол олиб ташланаётганига гувоҳ бўлдик.\nБу сафар энг сифатсиз мева-сабзавот маҳсулотлари HAVAS тармоғида аниқланди. Бу ерда сифатсиз мева-сабзавотлар позицияси улуши 4,6%га етди. Бироқ, бу ўринда янги мева-сабзавотларнинг ассортименти катта бўлмаган магазинларда ҳатто битта талабга жавоб бермайдиган позиция ҳам якунда катта фоиздаги яроқсизликка сабаб бўлади. Шунинг учун бундай тармоқларда маҳсулот сифатига алоҳида диққат қаратиш лозим.\nБўлим сифати мезони бўйича баҳолаш учта кичик мезондан иборат:\nхабардорлик, яъни тақдим этилаётган маҳсулот ҳақидаги маълумот истеъмолчига қанчалик етказилиши. Маълумот деганда маҳсулот ишлаб чиқарилган мамлакат ва вилоят, унинг нави ва ишлаб чиқарувчиси, нарх кўрсаткичнинг ўқилиши ва бошқалар, қўшимча маълумот;\nмерчандайзинг (маҳсулот тақдимоти) бўлимнинг тозалиги ва безатилиши, маҳсулотларнинг чиройли ва тўғри жойлаштирилиши;\nқулайлик супермаркетда юриш ва аравачалар билан ўтиш учун жойлар етарлилиги, мева-сабзавот бўлими жойлашуви, керакли маҳсулотларни топиш имконияти ва уни тарозида тортиш бўйича хизматлар, етарли миқдордаги пакетлар ва бир марта фойдаланиладиган қўлқоплар мавжудлиги, бўлимдаги маслаҳатчиларнинг ваколатлилиги, дўстона муомаласи ва бошқалар.\nЯнги мева-сабзавотлар бўлими сифати мезони бўйича янги етакчи аниқланди. Рейтингга янги қўшилган Carrefour супермаркетлар тармоғи биринчи ўринга чиқди. Рейтингда иккинчи ўринга Andalus жойлашди. Агар мазкур тармоқ мева-сабзавот бўлимини магазиннинг энг олис бурчагидан биз анъанавий равишда балл қўшиб берадиган эшик яқинига кўчирганида эди, янги мева-сабзавотлар бўлими сифати рейтингида ғалаба қозоониш учун барча имкониятга эга бўлган бўларди. Makro тармоғи етакчилардан фақат хабардорлик борасида ортда қолиб, учинчи бўлди. Аммо маҳсулотлар мерчендайзинги кўрсаткичи бўйича Carrefourдан ўзиб кетганини ҳам эътироф этиш жоиз.\nKorzinka супермаркетлар тармоғи мерчандайзинг ва бўлим қулайлиги борасида ортда қолди, аммо хабардорлик бўйича етакчилардан бироз илгарилаган ҳолда тўртинчи ўринни эгаллади.\nРейтингнинг яна бир янги тармоғи – BarakaMarket мерчандайзинг бўйича энг кам миқдорда балл тўплаб, охирги ўринда қолди.\nБироқ бўлим сифати бўйича рейтинг етакчиси ҳам берилиши мумкин бўлган энг юқори миқдордаги баллнинг 32%ини тўплай олмади. Бу шуни кўрсатадики, Тошкент шаҳридаги супермаркетлар тармоқларининг мева-сабзавот бўлимлари ишида жиддий камчиликлар, шу билан бирга, ривожланиш учун катта имкониятлар бор.\nТошкент супермаркетларидаги янги мева-сабзавот бўлимларининг энг заиф томони – бу хабардорлик. Мазкур мезон бўйича бирмунча кўпроқ балларни Korzinka тармоғи тўплади. Бироқ у ҳам энг юқори баллдан 48% ортда қолмоқда.\nУмуман олганда, тармоқларнинг деярли ҳар бири баҳо кўрсатичларини ўқилиши осон ва тушунарли тайёрлашга ҳаракат қилган. Нархлар юпқа тахтачаларга ёки силлиқ қоғозларга йирик ҳарф ва рақамларда ёзилади. Аммо Тошкент супермаркетларининг мева-сабзавот бўлимларида хабардорлик борасида аввалгидек, маҳсулот етказиб берувчилар ва маҳсулот ишлаб чиқарилган вилоятлар тўғрисидаги маълумот, кўпинча, йўқ бўлади. Ишлаб чиқарувчининг жойи тўғрисидаги маълумот, асосан, фақат импорт қилинадиган экзотик мевалар қадоғига қайд этилади, у ҳам доимо эмас. Маҳсулот маҳаллийлиги ҳақида кўп ҳолларда қайд этилмайди, ваҳоланки, бу жиҳат унинг яхши сотилишини таъминлаган бўлар эди.\nХабардорлик бўйича рейтинг аутсайдери «MakroExpress 24/7» бўлди, унда нарх кўрсаткичлари шу қадар майда, товар ҳақидаги маълумот шунчалик камки, баъзан, ҳатто улар бўлимнинг қайси позициясига мансуб эканини аниқлашнинг ўзи қийин.\nМерчандайзинг бўйича хабардорлик билан таққослаганда вазият анча яхши. Баҳолашнинг бу мезони бўйича етакчилар – унча катта бўлмаган супермаркетлар тармоқлари – GreenApple ва Andalus. Улар берилиши мумкин бўлган энг юқори баллдан “атиги” 30%ини тўплай олишмади. Бу мезон бўйича аутсайдер BarakaMarket тармоғи бўлди.\nМева-сабзавот бўлими қулайлиги ва унинг хизматлари сифати бўйича етакчиликни Carrefour қўлга киритди. Бу тармоқ берилиши мумкин бўлган энг юқори баллнинг атиги 10%ини тўплай олмади. Мазкур мезон бўйича иккинчи ўринни биратўла ўртача тенг балл тўплаган тўрт тармоқ — Makro ва MakroExpress, GreenApple ва Andalus эгаллади. HAVAS тармоғи аввалгидек бу кўрсаткич бўйича қатор сабабларга кўра, охирги ўринда қолди: яъни мева-сабзавот бўлими магазинга кирилган жойда эмас, балки ўртада жойлашган; кўпинча, ўтиш йўллари жуда тор, албатта, бу магазиннинг умумий майдони кичиклиги билан боғлиқ; барча магазинларда ҳам бўлим консультантлари мавжуд эмас.\nСупермаркетларни мева-сабзавот маҳсулотларининг асосий тўплами нархи бўйича баҳолаш қуйидаги товар гуруҳлари нархларини таққослаш асосида амалга оширилди: мева (олма, банан, апельсин, мандарин, лимон)лар, карамшўрва тўплами сабзавотлари (оқ карам, пиёз, сабзи, қизил лавлаги), помидор, бодринг, картошка.\nКартошканинг аҳамияти ошгани ва мос равишда Ўзбекистон бозорларида кузатилаётган анча юқори нархларни ҳисобга олган ҳолда ушбу маҳсулот биринчи марта бизнинг аудитимизда алоҳида баҳолаш товар гуруҳига киритилди.\nHAVAS дискаунтерлар тармоғи аввалгидек истеъмолчилар учун анча арзон нархларни таклиф қилмоқда. Ушбу тармоқда биз, мевалар, карамшўрва сабзавотлари тўплами, помидор ва бодринг анча арзон эканини сездик. «Уй ёнида» шаклидаги бошқа тармоқ – BarakaMarket магазинлари, аксинча, энг қиммат мева-сабзавот бўлимларига эга тармоқ ҳисобланади.\nЙирик супермаркетлар орасида бирмунча паст нархларни Тошкентнинг умумий баҳолаш рейтингида иккинчи ўринни эгаллаган Carrefour таклиф қилмоқда. Makro тармоғи аввалгидек йирик супермаркетлар орасида нарх рейтинги аутсайдерилигича қолмоқда.\n2020 йилнинг ноябри билан таққослаганда ўртача чакана нархларнинг ўзгаришида аксарият мева-сабзавот позицияларида фаол ўсиш қайд этилмоқда. Импорт қилинган цитрус – апельсин ва мандарин — истеъмолчилар учун анча арзонлашди. Қолган сабзавот ва мевалар қимматлашган бир вақтда оқ карам ва сабзи нархи бироз тушди. Ўтган йилнинг ноябридан чакана нархи ўсиши бўйича помидор мутлақ етакчи бўлиб қолди. Унинг чакана нархи деярли 2,3 баравар ошди.\nТўрт асосий мезон (маҳсулот ассортименти, унинг сифати, мева-сабзавот бўлими сифати ва мева ҳамда сабзавотларнинг асосий тўплами баҳоси) бўйича баҳолаш асосида супермаркетлар тармоқлари мева-сабзавот бўлимларининг умумий баҳоси чиқарилади.\nТўрт мезон бўйича умумий рейтингда биринчи позицияни янги Carrefour супермаркетлари тармоғи эгаллади. Carrefourда мева-сабзавот бўлими ва унинг пештахталарида тақдим этилган маҳсулотлар сифати энг юқори экани, шунингдек, йирик супермаркетлар орасида нарх энг арзон эканлиги қайд этилди. Ассортимент ва нархлар бўйича Carrefour иккинчи ўринни олди, бу эса тармоққа барча таъқибчилардан катта устунликни таъминлади. Ҳозирги вақтда Тошкентда бу тармоқнинг атиги 3 та магазини фаолият олиб бормоқда, бироқ компания бир неча бор ўзининг Ўзбекистон бозоридаги иштирокини жадал суръатлар билан кенгайтиришга қаратилган режаларини маълум қилишга улгурди.\nЎзбекистон маҳсулот ретейлининг оқсоқолларидан бири бўлмиш Korzinka супермаркетлар тармоғи мева-сабзавот бўлимида маҳсулотларнинг энг кенг ассортиментини таъминлаб, иккинчи ўринни эгаллади. Бироқ қолган кўрсаткичлар бўйича «Корзинка»нинг мавқеи ўртача, шунинг учун ҳам, кейинги учта тармоқ билан фарқи кичик даражада.\nAndalus тармоғи бўлим сифатида иккинчи, нарх даражаси бўйича учинчи бўлгани учун рейтингимизда учинчи ўринни эгаллади.Тармоқнинг заиф жойи – маҳсулот ассортименти ва сифати.\nMakro супермаркетлар тармоғи тўртинчи ўринга тушиб кетди, бунинг сабаби, асосан, маҳсулотлар нархининг жуда баланд эканлигидир. Қолган мезонлар бўйича, шубҳасиз, етакчилар учлигида бўлди.\nАввалги аудитнинг кутилмаган етакчиси GreenApple бешинчи ўринга тушди. У маҳсулот сифатидан бошқа барча тоифаларда ўртача натижа кўрсатди. Маҳсулот сифати бўйича у етакчилар учлигига киришга муваффақ бўлган эди.\nИккинчи ва бешинчи позиция ўртасидаги фарқ, аслида, у қадар сезиларли эмас. Охирги учта позиция – бу рейтингнинг аниқ аутсайдерлари: Havas, MakroExpress ва BarakaMarket. Агар Havas нарх-наво бўйича етакчи бўлса, «Макро Экспресс» ва «Барака Маркет»нинг кучли томонлари сезилмади.\nМос равишда, рейтингдаги янги тармоқ — «уй ёнидаги магазин» шаклидаги BarakaMarket экспресс-аудитда бўлганидек, баланд нархлари, кам ассортименти ва мева-сабзавот бўлимининг ёмон сифати билан рейтингнинг энг паст пиллапоясидан ўрин олди.\nТошкент супермаркетлари тармоқларини позициялаштириш\nТошкент бозорида супермаркетлар тармоғи сони ўсиши муносабати билан биз биринчи марта уларни позициялаштириш бўйича баҳолаш ўтказишга қарор қилдик. Тармоқни позициялаштириш матрицаси янги сабзавот ва меваларнинг асосий тўплами нархини баҳолашнинг қолган уч мезони (ассортимент, маҳсулот ва бўлим сифати) билан нисбатини кўрсатади.\nМатрицадаги супермаркетлар қуйидаги тарзда жойлашади: магазин қанчалик ўнгда бўлса, харидорлар учун шунчалик жозибали нархларда янги мева-сабзавотларнинг асосий тўпламини таклиф этади; супермаркет қанчалик баландда жойлашган бўлса, у ассортимент, мева-сабзавот маҳсулоти ва бўлим сифати мезонлари бўйича шунчалик юқори баҳо олди.\nБундай матрицада супермаркетларнинг жойлашуви уларни тўртта сегментга бўлиш имконини беради:\nоптимум– истеъмолчи учун энг мақбул сегмент магазинлар бўлиб, улар ҳамёнбоп нархлар, шунингдек, маҳсулот, бўлим ва ассортиментнинг анча юқори сифатини таклиф этади;\nпремиум – ўз истеъмолчиларига маҳсулот, бўлим ва ассортиментнинг юқори сифатини, бироқ камроқ жозибали нархларни таклиф қилади;\nдискаунтер – ўз истеъмолчиларига анча жозибали нархларни, аммо маҳсулот, бўлим ва ассортиментнинг юқори бўлмаган сифатини таклиф қиладиган магазинлар;\nномақбул сегмент – истеъмолчиларга на қизиқарли нарх, на маҳсулот ва на бўлимнинг яхши сифатини таклиф эта оладиган магазинлар.\nEastFruit аудитларини ўтказиш амалиёти (турли мамлакатларда 12 йилдан ортиқ!) “номақбул сегмент”га тушиб қоладиган тармоқлар, кўпинча, норақобатбардош бўлиб қолиши ва эртами-кечми бозордан чиқиб кетишини кўрсатади. Бу ахборот етказиб берувчилар учун огоҳлантиришдир, негаки, уларнинг сўровномаларига кўра, етказиб берилган маҳсулот тўлови билан боғлиқ муаммоларнинг катта миқдори худди шу “номақбул сегмент”га кирган тармоқларда юзага келади.\nШуни қайд этиш жоизки, супермаркетнинг аниқ бир сегментга киритилиши доимий эмас ва истиқболда, баҳоланадиган мезонларни ҳисобга олган ҳолда тармоқларни позициялаштиришни қайта кўриб чиқамиз.\n2021 йилнинг март ойида Тошкент супермаркетларини позициялаштириш матрицасини кўриб чиқамиз.\nМатрицада кўриниб турганидек, Тошкентнинг биратўла икки супермаркетлар тармоғи номақбул сегментга кирган – бу BarakaMarket ва MakroExpress, яна бир тармоқ – Carrefour — озиқ-овқат ретейли учун бирмунча жозибали бўлган мақбул сегментга, яъни паст нархли, юқори сифат ва кенг ассортиментга эга бўлган мақбул сегментга тушган.\nДискаунтерларнинг HAVAS тармоғи классик дискаунтер сифатида бозорда шахсий позициялаштиришни тасдиқлади. Тор ассортимент, унча юқори бўлмаган сифат, бироқ ўта арзон нархлар ушбу супермаркетлар тармоғининг ташриф қоғози ҳисобланади.\n«Премиум» сегментига яхши тавсифнома, аммо анча баланд нархлар билан мамлакат озиқ-овқат ретейли етакчилари – Makro ва Korzinka тармоқлари кирди.\nСегментлар тўқнашувида позитив, мақбул сегментга яқинроқ GreenApple ва Andalus жойлашди. Магазинлар сони камроқлиги уларга бозорда ўз ўрнини топиш имконини бермоқда. Бироқ, улар учун асосий хавф тармоқни кенгайтиришда позицияларни тутиб қолиш ҳисобланади.\nАнъанавий аудитимиз якунлари бўйича хулосалар чиқарар эканмиз, шуни қўшимча қилишни истардикки, Ўзбекистоннинг чакана тармоқларида мева-сабзавот савдоси бозоридаги рақобатнинг фаоллашувини Carrefour кириб келганида кузатишимиз мумкин. Фақат айни рақобат кескинлашувини кутамиз, бу эса мева-сабзавот ишлаб чиқариш, сақлаш, сотиш сифати ва самарадорлигини оширишга ижобий таъсир кўрсатади. Айни пайтда бу фаоллашув Ўзбекистондан мева-сабзавот маҳсулотлари экспортига ҳам ижобий таъсир қилади. Ҳозирча минтақада катта иш тажрибасига эга бўлган яна бир хорижий тармоқ – Қозоғистон озиқ-овқат ретейли етакчиларидан бири MagnumCash&Carry. чиқиши кутилмоқда.\nЎзбекистон мева-сабзавот ретейлининг хусусиятлари ҳақида Makro супермаркетлар тармоғи бошқарувчиси Роман Сайфуллиннинг EastFruitга берган интервьюсида ўқиш мумкин. Агар сиз томоша қилиш ёки эшитишни афзал кўрсангиз, унда интервьюнинг тўлиқ видеоверсиясини мана бу ҳавола орқали бизнинг YouTube каналимизда кўришингиз мумкин.\nмева-сабзавот бўлимирейтингларсупермаркетЎзбекистончакана савдо аудити


Иккинчи жаҳон уруши ва бугунги ҳаётимизга таъсир кўрсатган 9 та факт - Zamin.uz\nИккинчи жаҳон уруши инсоният тарихидаги энг қонли можаро бўлиб, 1939-1945 йилларда тахминан 50-85 миллион одамнинг ҳаётига зомин бўлган. Иккинчи жаҳон урушининг бугунги ҳаётимизга таъсир қилган 9 та йўлини кўриб чиқамиз.\nБизга «Геноцид» сўзини берди\nБунга ишониш қийин, аммо «геноцид» атамаси 1944 йилгача мавжуд бўлмаган. Рафаел Лемкин исмли полшалик-немис адвокати ушбу атамани ўша йили юнонча ирқий насаб ёки қабила (гено-ирқ мансаб, сиде-ўлдириш) сўзини лотинча сўз билан бирлаштириб ўйлаб топган. 1945 йилда бу сўз Нюрнбергдаги суд жараёнларида тавсифловчи атама сифатида ишлатилган, аммо фақат 1948 йили геноцид халқаро миқёсда ушбу жиноят учун ишлатилган сўзга айланган.\nЛемкин шундай деб ёзган эди: «Умуман айтганда, геноцид миллатнинг зудлик билан йўқ қилинишини англатмайди, бундан ташқари, барча миллат вакилларини оммавий равишда ўлдириш билан амалга оширилган ҳолатлар бундан мустасно».\nТиббий ахлоқни ўзгартирди\nНюрнбергдаги суд жараёнларидан сўнг, Учинчи Рейх томонидан содир этилган тиббий ваҳшийликлар фош бўлди ва бутун дунё тиббиёт ҳамжамиятини Жаҳон соғлиқни сақлаш ташкилотининг Хелсинки декларациясини қабул қилди. Декларация «инсон тажрибаси ва хабардор розилиги учун ахлоқий меъёрлар асоси» деб номланган.\nМелбурн университети ходими Жеймс Бредли таъкидлаганидек, ишлар дарҳол яхшиланмади, аммо фашистлар томонидан амалга оширилган инсониятнинг даҳшатли тажрибалари ҳақида билиш олимларни инсон эксперименти ахлоқи тўғрисида кўпроқ ўйлашга мажбур қилди.\nБМТ ва ЖССТнинг яратилишига олиб келди\nБирлашган Миллатлар Ташкилоти Иккинчи жаҳон урушининг даҳшатли оқибатлари ва яна бир можаронинг олдини олиш учун 1945 йилда ташкил этилган. Бошиданоқ мунозарали ташкилот бўлган БМТ, шунга қарамай қуролсизланишни рағбатлантирди, инсон ҳуқуқларини ҳимоя қилди, қашшоқликка қарши курашди ва бутун дунёда тинчликни тарғиб қилиш учун ҳаракат қилди. Унинг барқарорликка интилиши ва глобал гуманитар саъй-ҳаракатлар Жаҳон соғлиқни сақлаш ташкилотига ҳам сабаб бўлди. ЖССТ БМТнинг биринчи йиғилишидан келиб чиққан ҳолда безгак, сил касаллиги ва жинсий йўл билан юқадиган касалликларга қарши курашни дастлабки устувор вазифаси сифатида белгилаб берган декларацияси туфайли ташкил топган.\nБританиялик тарихчи Пол Кеннедининг сўзларига кўра, «БМТ бизнинг авлодимизга катта фойда келтирди ва болаларимиз ва набираларимиз авлодларига ҳам фойда келтиради».\nБизга дунёдаги биринчи ҳақиқий компьютерни тақдим этди\nАгар сиз буни компьютерда, смартфонда ёки планшетда ўқиётган бўлсангиз, демак уни Колоссус авлодида ўқийсиз. Колоссус Иккинчи жаҳон уруши пайтида инглиз код бузувчилар томонидан ишлаб чиқилган биринчи дастурлаштириладиган, электрон, рақамли компьютер эди. Бу иттифоқчиларга немислардан жуда катта ҳарбий разведка маълумотларини йиғиб олишга имкон берди ва уларнинг урушдаги ғалабасига ҳисса қўшди.\nРадар технологияси ва унинг сув ости йўналишидаги СОНАР, Иккинчи жаҳон урушида олиб борилган кенг кўламли тадқиқотлар ва ишланмалардан фойда кўрди.\nРадар технологияси туфайли XXI аср одамлари микротўлқинли печларнинг қулайлигидан баҳраманд бўлмоқдалар.\n«Ўқувчилар миллати»ни яратди\nАмерикалик ноширлар Иккинчи жаҳон уруши ўрталарида чет элдаги аскарларга «ўзларининг энг қимматли унвонларининг 122 951 031 нусхасини» бериш орқали «китобхонлар халқини» яратган. Нашриётлар қуролли кучлар билан битим туздилар ва бутун дунё бўйлаб бирликларга жўнатиш учун арзон қоғозли газеталарни яратдилар. Бу беихтиёр «ўқиш лаззатланишини демократлаштирган». Ўша пайтда китоблар ҳашаматли буюм эди, уларнинг нархи ўртача икки доллардан ёки ундан кўпроқ эди.\nЖануби-Шарқий Осиёдаги каучук плантацияларини эгаллаб олган Япония Иккинчи жаҳон уруши пайтида дунёдаги табиий каучук таъминотини бошқарган. Натижада, иттифоқчилар жиплар ва оёқларни ерга теккизиш учун зарур бўлган газиллион шиналари ва этиклари учун юқори сифатли сунъий каучук ишлаб чиқаришга мажбур бўлишди.\nСупер елим (клей)\nСупер елимнинг кимёвий номи, сияноакрилат, сўзлашув номи билан деярли қизиқ эмас. Ушбу ўта кучли ёпиштирувчи модда 1942 йили олимлар томонидан Иккинчи жаҳон урушида фойдаланиш учун яратилган эди.\nЁпишқоқ тасма (скотч)\nИккинчи жаҳон уруши пайтида сув ўтказмайдиган муҳр лентаси сифатида ёпишқоқ лентани ихтиро қилди. Хусусан, ҳукумат компаниядан ўқ-дорилар қутисидаги намликни сақлайдиган матога асосланган лента яратишни сўради. Ушбу ёпишқоқ лента дастлаб сувни итариш хусусияти учун «ўрдак лентаси» деб номланган, аммо кейинчалик бу атама урушдан кейинги қурилиш жиннилиги пайтида ҳаво каналларида ишлатилганда «ёпишқоқ лента» га айланган.\n15-06-2021, 08:53, Авто\nЯнгиликлар » Дунё » Иккинчи жаҳон уруши ва бугунги ҳаётимизга таъсир кўрсатган 9 та факт\nБугун, 23:19, Спорт


Аросатдаги Жээнбеков: Ҳажга кетган экс-президентни Қирғизистонда нима кутмоқда? | Qalampir.uz\nАросатдаги Жээнбеков: Ҳажга кетган экс-президентни Қирғизистонда нима кутмоқда?\nТаҳлил\t12 Февраль 20:50 21563\nҚирғизистонда экс-президент унвонини ўзида сақлаб қолган икки собиқ раҳбар қолмоқда. Булар: 2010-2011 йилларда юртни бошқарган Роза Отунбаева ва 2017-2020 йиллардаги мамлакат раҳбари Сооронбай Жээнбеков. Қирғизистон тарихида қолган аксарият Президентлар раҳбарлик курсисини тарк этганидан сўнг, катта имкониятлар берувчи экс-президент уновнидан маҳрум этилган.\nБироқ, жорий йилнинг февраль ойи бошида Сооронбай Жээнбеков ва Роза Отунбаевани ҳам экс-президент унвонидан маҳрум этиш талаб этила бошланди. Ушбу икки сиёсатчини собиқ Президент унвонидан маҳрум этиш кимга керак бўлиб қолди?\nАйни дамда, Қирғизистонда Жээнбеков ва Отунбаеванини ушбу мақомдан маҳрум этиш учун имзолар йиғилмоқда. Қирғиз оммавий ахборот воситаларининг ёзишича, уларнинг иккаласи ҳам ўз президентлиги даврида “қабул қилиб бўлмайдиган йўқотишларга йўл қўйганликда” айбланмоқда. Маълум бўлишича, маҳаллий блогерлардан бири собиқ икки раҳбарни унвондан маҳрум этиш талаби билан чиққан.\nСобиқ Президент унвонининг аҳамияти\nМасалага бошқа томондан ёндашсак, савол пайдо бўлади: бу блогернинг ташаббусими ёки блогер Қирғизистон янги раҳбарияти қўлидаги сиёсий воситами? Ушбу саволга ўтишдан олдин, собиқ Президент унвони қандай имтиёзлар беришига аниқлик киритиб олайлик.\nГап шундаки, ушбу унвонга эга бўлган Қирғизистон фуқароси бепул тиббий ёрдам олиш каби кўплаб ижтимоий енгилликлардан ташқари, умрбод дахлсизлик ҳуқуқига эга бўлади.\nПрезидентлик фаолиятидан сўнг бунақа “иммунитет”га эга бўлиш ҳар қайси давлат раҳбарларини ўйлантирадиган мавзу. Айниқса, бундай савол диктаторлик режимлари учун актуал. Собиқ Совет мамлакатлари ҳам бундан мустасно эмас.\nСобиқ Президент унвонидан маҳрум қилиш Қирғизистонда анъанага айланган\nШарқий Европа ва Халқаро тадқиқотлар маркази мутахассиси Беате Эшментнинг сўзларига кўра, дунёнинг барча мамлакатларида Президентлар “иммунитет”га эга бўлади, аммо улар ушбу иммунитетдан маҳрум бўлиши ҳам мумкин.\n“Қирғизистоннинг ўзига хос хусусияти шундаки, у ерда собиқ Президентни унвонидан маҳрум қилиш ва шу аснода дахлсизлик “иммунитети”ни ҳам йўққа чиқариш одатий ҳолга айланиб қолган”, дейди Беате Эшмент.\nҚирғизистоннинг мустақиллигини эълон қилган Асқар Акаев ҳам, давлат тўнтариши орқали ҳокимиятни эгаллаган Курманбек Бакиев ҳам, кейинчалик Алмазбек Атамбоев ҳам ўзларининг давомчилари томонидан собиқ давлат раҳбарлиги унвонидан маҳрум қилинган.\n“Бизда ҳам кафолатга эга бўлган собиқ раҳбарлар бўлсин”\nСооронбай Жээнбековга эса амалдаги давлат раҳбари Садир Жапаровнинг буйруғи билан экс-президент унвони берилгани қизиқ ҳолат. 2020 йил ноябрь ойида Жапаров ўзининг ушбу қарорини қуйидагича изоҳлайди:\n“Жээнбековга экс-президент мақомини бермаслик тўғрисида фикрлар бўлди, аммо мен бутун жавобгарликни ўз зиммамга олдим. Ушбу унвон Жээнбековга келажакда бизда ҳам зарур имтиёз ва кафолатларга эга бўлган собиқ раҳбарлар бўлиши учун яхши ниятда берилди.”\nСооронбай Жээнбековга ишора\nБироқ, Шарқий Европа бўйича мутахассис Беате Эшмент Садир Жапаровнинг ушбу баёнотига шубҳа билан қарамоқда.\n“Ҳақиқатан ҳам Садир Жапаров Жээнбековни таъқиблардан қутқаришни ният қилган, деб ўйламайман. Жээнбековнинг ўзи ҳам ундан аввалги давлат раҳбари Атамбоевни таъқиб қилмаслигини даъво қилган эди, аммо кейинчалик бу шунчаки, вақт масаласи бўлиб чиқди. Шундай бўлсада, Жээнбековнинг мамлакатда узоқ вақт қолишидан ҳайратландим”, дейди немис мутахассиси Беате Эшмент.\nШарқий Европа бўйича мутахассис яна бир фактга эътибор қаратмоқда: Жээнбековни собиқ Президент унвонидан маҳрум қилиш ҳақида гап-сўзлар, айниқса у жорий йилнинг 2 февраль куни Ҳаж зиёрати учун Қирғизистонни тарк этганидан сўнг фаоллашган. Ижтимоий тармоқларда бу мавзуни кенг муҳокама қилиниши Жээнбеков учун Ватанига қайтмаслик тўғрисида муҳим белги бўлиши мумкин.\nИнқирозли вазиятларни ўрганиш марказининг (CSRC) сиёсатшуноси Наталья Харитонова ушбу мавзу юзасидан ўз фикрларини билдириб ўтган.\n“Қирғизистонда ҳокимиятни эгаллашга муваффақ бўлган инсон борки, уларнинг ҳеч бири собиқ Президент мақомида қолмаган. Уларнинг ҳар бирига қарши жиноий ишлар очилган. Жамоаси эса қамоққа ташланган ёки мамлакатдан чиқариб юборилган. Мантиқан ўйлаб қарасак, Жээнбековнинг бошига Атамбоевнинг кунини солишдан кўра, унинг Маккада ёки бошқа яхши жойда қолишига сигнал ва имкон бериляпти”, дейди Наталья Харитонова.\nҚирғизистонда “тозалаш” ишлари\nНаталья Харитоновага кўра, Бишкекдаги янги ҳокимият Республиканинг бутун сиёсий манзарасини тубдан ўзгартиришга қарор қилган: парламент республикасини президентлик билан алмаштириш, шу билан бирга Садир Жапаровнинг ваколатларини сезиларли даражада кенгайтириш, “кадрларни тозалаш” ишини амалга ошириш ва бўш қолган лавозимларга Қирғизистон Миллий хавфсизлик давлат қўмитасининг янги раҳбари Қамчибек Ташиевнинг “одамлари”ни тайинлаш.\nСобиқ Президент Роза Отунбаева ким учун хавфли?\n“Собиқ Президент мақомини Роза Отунбаевадан маҳрум қилиш имкониятига келсак, ушбу ғоя узоқ муддатли стратегияни ўз ичига олган”, дейди Наталья Харитонова.\nСиёсий таҳлилчининг фикрича, янги Президентнинг жамоаси мамлакатда узоқ вақт қолишни режалаштирган. Аммо, Миллий хавфсизлик раҳбари Қамчибек Ташиевдан фарқли ўлароқ, Садир Жапаровнинг мамлакат аҳолиси орасида мавқейи юқори эмас.\n“Жапаровнинг чет элда ҳам, айниқса Ғарбда, шунингдек ташқи алоқаларни бошқарадиган Қирғизистондаги сиёсий ва ишбилармон элита вакиллари орасида ҳам “веси” йўқ”, дейди Наталья Харитонова.\nХаритоновага кўра, Отунбаевада бундай “авторитет” бор ва уни собиқ Президент мақомидан маҳрум қилиш ҳақидаги гаплар ортида Жапаровнинг халқ билан “Отунбаевага яқин бўлган доира” ўртасига тушов бўлиши ва шу орқали уни мамлакатдан сиқиб чиқарилиши ёки суд қилиниши яширинган бўлиши мумкин.\nШу ўринда, мамлакатда юқори обрўга эга Отунбаева ҳам Садир Жапаров учун катта хавф туғдириши мумкин.\nҚирғизистон Сооронбай Жээнбеков Садир Жапаров Отунбаева\n02 Август 13:59 32755\n03 Август 15:51 25974\n03 Август 13:06 24523\n04 Август 12:37 21811\n03 Август 15:01 20992


Тезкор хабар: Бош мураббий Пайетни "Вест Хэм"дан ҳайдади\nФранция терма жамоаси ва "Вест Хэм" клуби етакчи плеймейкери Димитри Пайет асосий таркиб билан машғулот ўтказиш ҳуқуқидан маҳрум этилди. Бош мураббийи Славен Билич ярим ҳимоячининг жамоага бўлган муносабати учун жазолади.\n- Димитри жамоага бўлган муносабатини ўзгартирмас экан унга бу ерда жой йўқ, - деди Славен Билич. - Биз уни бошқа жамоага қўйиб ҳам юбормаймиз. Аминманки, у ўзини ўнглаб олади ва жамоа уни қўллаб-қувватлаганидек, келиб ишини давом эттиради.\nКўп жамоалар Пайетни ўз таркибида кўришни истамоқда. Франциялик футболчи "Вест Хэм" билан шартномани узайтирган бўлса-да, клубни тарк этишни истамоқда.


Ички ишлар вазирлиги тизимида қатор тайинловлар амалга оширилди — Sof.uz\n21.09 08:31 1354 Ўзбекистон\nЎзбекистон Республикаси Ички ишлар вазирлигида қатор тайинловлар амалга оширилди. Бу ҳақда бугун, 20 сентябрь куни вазирлик Матбуот хизмати хабар берди.\nТураханова Нилуфар Юсуповна\nИчки ишлар вазирлиги Жамоатчилик ва оммавий ахборот воситалари билан алоқалар бошқармаси бошлиғи ўринбосари – Медиа марказ бошлиғи лавозимига тайинланди.\nТайинловга қадар Н.Тураханова ИИВ Жамоатчилик ва оммавий ахборот воситалари билан алоқалар бошқармаси, Масс-медиа билан ишлаш гуруҳининг муҳим топшириқлар бўйича инспектори лавозимида фаолият юритган.\nМирсадиков Дилмурод Мирхамдамович\nТошкент шахар ИИББ бошлиғининг ўринбосари – ИИББ ҳузуридаги тергов бошқармаси бошлиғи вазифасини бажарувчиси лавозимига тайинланди.\nТайинловга қадар Д.Мирсадиков Тошкент шахар ИИББ ҳузуридаги тергов бошқармаси бошлиғининг ўринбосари лавозимида фаолият юритган.\nРахматуллаев Ғайратжон Тошхужаевич\nФарғона вилояти ИИБ бошлиғининг ўринбосари-жамоат хавфсизлиги хизмати бошлиғи лавозимига тайинланди.\nТайинловга қадар Ғ.Рахматуллаев Фарғона вилояти ИИБ бошлиғининг жамоат тартибини сақлаш бўйича ўринбосари лавозимида фаолият юритган.\nХужакулов Ойбек Алохонович\nНаманган вилояти ИИБ бошлиғининг ўринбосари-жамоат хавфсизлиги хизмати бошлиғи лавозимига тайинланди.\nТайинловга қадар О.Хужакулов Наманган вилояти ИИБ бошлиғининг ўринбосари-ҳуқуқбузарликлар профилактикаси бошқармаси бошлиғи лавозимида фаолият юритган.\nИбрагимов Шерзод Шокирович\nНавоий вилояти ИИБ бошлиғининг ўринбосари-жамоат хавфсизлиги хизмати бошлиғи лавозимига тайинланди.\nТайинловга қадар Ш.Ибрагимов Навоий вилояти ИИБ бошлиғининг жамоат тартибини сақлаш бўйича ўринбосари лавозимида фаолият юритган.\nМавлонов Умиджон эсонкуло\nСирдарё вилояти ИИБ бошлиғининг ўринбосари-жамоат хавфсизлиги хизмати бошлиғи лавозимига тайинланди.\nТайинловга қадар У.Мавлонов Сирдарё вилояти ИИБ бошлиғининг жамоат тартибини сақлаш бўйича ўринбосари лавозимида фаолият юритган.\nТурдибаев Омирбай Кеулимжаевич\nҚорақалпоғистон Республикаси ИИВ Хўжайли тумани ИИБ бошлиғи лавозимига тайинланди.\nТайинловга қадар О.Турдибаев Қорақалпоғистон Республикаси Ички ишлар вазирининг ўринбосари-ҳуқуқбузарликлар профилактикаси бошқармаси бошлиғи лавозимида фаолият юритган.\nЯхёев элёр Бахтиёрович\nНавоий вилояти ИИБ Зарафшон шаҳар ички ишлар бўлими бошлиғи лавозимига тайинланди.\nТайинловга қадар э.Яхёев Навоий вилояти ИИБ Жиноят қидирув бошқармаси бошлиғининг ўринбосари-коррупция ва иқтисодий жиноятларга қарши курашиш бўлими бошлиғи лавозимида фаолият юритган.\nАлламуротов Шерхон Йўллиевич\nСурхондарё вилояти ИИБ Жарқўрғон тумани ички ишлар бўлими бошлиғи лавозимига тайинланди.\nТайинловга қадар Ш.Алламуротов Сурхондарё вилояти ИИБ Жиноят қидирув бошқармаси бошлиғининг биринчи ўринбосари-ўзгалар мулкини талон-тарож қилишга қарши курашиш бўлими бошлиғи лавозимида фаолият юритган.


Лионель Месси: "Чемпионлар лигасини ютишни истардим, сўнгги марта ғалаба қозонганимизга ҳам анча бўлди" / CHAMPIONAT.asia\n12 сен 2019 20:25\nТеглар : ЕЧЛ Лионель Месси БарселонаЛаЛига\n– Жорий мавсум Чемпионлар лигасини ютиш ва шу қаторда ЛаЛигани бой бериш варианти бўлганда рози бўлармидингиз?\n– Йўқ. Мавсум бошида доим шунга ўхшаш бир хил мазмундаги суҳбатлар гувоҳига айланамиз. Аммо, аслида биз барча совринларни ютишни истаймиз. Умид қиламанки, ўз ўйинимизни тезда топиб оламиз ва барча совринларни қўлга киритиш учун интиламиз.\nЧемпионлар лигасини ютишни хоҳлашим тушунарли бўлса керак, чунки сўнгги марта ғалаба қозонганимизга ҳам анча бўлди. Шахсий даража ва жамоани ўйлаган ҳолда, ЕЧЛни ютишимиз лозимлигини ҳис қилмоқдаман. Лекин, мавсум бошида танлашни хоҳламайман – иккала кубокни ҳам қўлга киритишни истаяпман, – дейди Месси.\nТуран "Галатасарой"га қайтди 2\nТер Штеген "Барса"да қолади 4\nЕЧЛ. “Реал” жавоб ўйини учун футболчилар қайдномасини эълон қилди 31\nКарикатура: "Барселона" жорий мавсумда ЧЛни юта оладими? 28\nЕврофутбол мухлислари учун. Бугундан "қайноқ" август бошланади 3\n"Лестер" Тринкауни 50 миллион еврога сотиб олиш ҳуқуқи билан "Барса"дан ижарага олмоқчи 4\n“Реал” собиқ аъзоси: “Пике – ўртамиёна ҳимоячи, “Валенсия”да бўлганида уни ҳеч ким танимасди” 34


Ичкаридан бир назар: Афғонистонга сафар қилган илк ўзбекистонлик аёл журналистнинг таассуротлари | Ўзбекистон ва жахон янгиликлари\nИчкаридан бир назар: Афғонистонга сафар қилган илк ўзбекистонлик аёл журналистнинг таассуротлари\nЎзбекистон 19 июнь 14:29 1 222\nЗирҳланган автомобилларда чегарадан ўтишимиз билан қуролли аскарларга тез-тез дуч кела бошлаймиз. Аввалига, қурол, пулемётларни кўриб “лол” қолдим, кейин ҳудди афғон ҳалқи каби кўника бошладим. Ахир бу ер Афғонистон.\nАтрофда соя-салқин берувчи дарахтлар ҳам кўринмайди. Қуруқ текисликлар, офтоб, чанг, иссиқ ҳаво… Бу манзарада ойналари қорайтирилган “Тойото” русумли “Жип”ларнинг юриши Голливуд киноларини эслатади. Машиналардаги ҳайдовчилар ёнида қурол кўтарган ҳарбийлар. Йўл қоидалари бу ерларга бегона. Ким кучли бўлса, йўл уники, тамом.\nБолалигидан қуролни ўйинчоқдек ўйнаб улғайган қўшни юрт одамлари қандай экан. Халқ орасига кириб боришимиз билан юз йил ортга қайтгандек ҳис қиламан ўзимни. Гўё бизни зирҳли машиналар қўшни юртга эмас балки, вақт машинаси қадимги даврга олиб ўтгандек туйилади.\nГапнинг очиғи, журналист бўлсамда, шу пайтгача бунча кўп қурол, аскар ва ўрта аср одамларидек салла ўраб, ҳирқа кийган одамларни кўрмагандим. Уларнинг фақат кийимлари эмас, нигоҳлари ҳам содда туюлди менга.\nУлар бизга ойдан тушган одамлардек тикилади, биз ҳам уларни кўриб ҳайратимизни яширмаймиз. Аксарият эркаклар униққан ҳирқа ва саллаларда. Аёллар орасида рўмолни елкасига ташлаганлар ва Афғонистонга хос бўлган кўк бурқа кийганлар ҳам талайгина. Суратга олмоқчи бўлсак, қўлларини сарак-сарак қилиб “мумкин эмас” ишорасини беришади. Аёллар кўзларида ғам бордек, болаларнинг эса атрофдаги оғир вазиятга қарамасдан нигоҳларида гўдакларга хос қизиқиш, ним табассум ва беғуборликни кўриш мумкин. Улардан бирининг онаси билан суҳбатлашаман:\nАФҒОНИСТОНДА 150 ТА ХУСУСИЙ ТВ КАНАЛ БОР\nТермиздаги «Афғон ўқув маркази».\nДунё Афғонистонни гиёҳвандлик моддаларини етиштириб тарқатувчи ўчоқлардан бири, деб билишади. Биз борган ҳудудларда, албатта, кўкнори далаларини учратганимиз йўқ. Лекин, буни кутган эдик. Хавфсизликни таъминлаш учун келган ҳарбийни исмини сўрайман, у исмини айтмасдан “ҳарбийман”, дейди қисқагина. Кўкнори далалари ҳақида сўрайман, кулади у. Яна халқ орасидаги вакиллардан бери менга бу борада очиқ маълумот беради:\n— Қобул тарафларда нашавандларни кўп учратганман. Биз оилаларимизни, фарзандларимизни гиёҳвандликдан узоқ юришларини истаймиз. Гиёҳвандлик ҳамон Афғонистоннинг энг биринчи ва оғриқли муаммоларидан бири. Қобул аҳолиси кўпроқ бу муаммо билан юзма-юз келмоқда. У шаҳарда гиёҳвандлик моддалари билан савдо қиладиган махсус ҳудудлар бор, – дейди аёл.


BBC Uzbek - Dunyo - Бангладеш пойтахтидаги ёнғин бутун бошли мавзени вайрон этган\nБангладеш пойтахтидаги ёнғин бутун бошли мавзени вайрон этган\nСўнгги янгиланиш 18 ноябр 2012 - 13:23 GMT\nБангладеш пойтахти Дакканинг қашшоқлар мавзесида келиб чиққан ёнғин камида 11 инсоннинг умрига зомин бўлган.\nАҳоли жуда зич яшайдиган Ҳазарибоғ деб аталадиган мавзеда ёнғин тонгги 3 ларда келиб чиққан.\nБу пайтда ҳамма уйқуда бўлган.\nЁнғин ўчириш хизматига кўра, оқибатда 500 хонадон куйиб кул бўлган.\nЁнғин ўчирувчилар вайронакор ўтни ўчириш учун тўрт соат курашганларини айтганлар.\nБи-би-сининг Даккадаги мухбири Анбарасан Этиражаннинг айтишича, пойтахтнинг энг камбағал одамлари, қора меҳнат билан шуғулланадиганлар, рикша ҳайдовчилари яшайдиган мавзедаги уйлар ҳам арзон уйлар бўлган.\nТор хонадонларнинг аксари тез оловланадиган бамбук, пластик материаллар ва тунукадан тикланган бўлган.\nШунинг учун ҳам ёнғин ҳудудда тез тарқалган.\nРасмийлар ёнғин оқибатида ҳаётдан кўз юмганларнинг олти нафари аёл, тўрт бола ва бир эркак эканини айтганлар.\nЖуда кўпчилик жароҳатланган.\nЁнғин келиб чиқишига нима сабаб бўлгани ўрганилаётгани айтилган.\nЎт сигаретдан ёки чивин ҳайдаш учун ёқиб қўйиладиган пиликдан келиб чиққан бўлиши мумкинлиги ҳақидаги тахминлар билдирилган.\nОммавий ахборот воситалари расмийлардан бирининг ёнғин ёқилғи ортилган автомобилдан келиб чиққан бўлиши мумкинлиги ҳақидаги сўзларини келтирганлар.\nЭнди қашшоқ одамлар бошпанасиз ҳам қолишган.\nБангладеш Бош вазири Шайх Ҳасина ҳалок бўлганлар ҳаққига дуо қилган, у ёнғиндан жабр кўрганларга тез ёрдам, жумладан озиқ-овқат, кийим-кечак ва бошқа зарур нарсаларни тарқатишга буйруқ берган.\nДаккадаги ёнғинда 100дан ортиқ инсон нобуд бўлди\nБангладешда тиланчилар орасида сўров ўтказилмоқда


Ўзбек-хитой вакцинаси билан боғлиқ хабарларга расмий муносабат билдирилди (аудио)\nЎзбек-хитой вакцинаси билан боғлиқ хабарларга расмий...\n09.08.2021 18:12 0 5297\nБугун ижтимоий тармоқлар ва турли ахборот сайтларида жорий йил 9 августдан бошлаб мамлакатимизда ZF-UZ-VAC-2001 ўзбек-хитой вакцинасининг иккинчи ва учинчи дозалари билан эмлаш 1 ҳафта муддатга вақтинча тўхтатилгани ҳақида хабарлар тарқалди.\nССВ матбуот хизматига кўра, бу хабар кенг омма орасида турли баҳс-мунозараларга, аҳоли ўртасида «ZF-UZ-VAC-2001 вакцинаси билан эмлаш тўхтатилгани «Нега очиқ эълон қилинмаяпти?», «Вакцинанинг иккинчи ва учинчи дозасини олмоқчи бўлган фуқаролар энди нима қилсин?» каби кўплаб саволлар туғилишига сабаб бўлган.\nСоғлиқни сақлаш вазирлигидаги медиа ҳоллда Санитария-эпидемиологик осойишталик ва жамоат саломатлиги хизмати бошлиғи ўринбосари Нурмат Отабеков ушбу хабарлар юзасидан баёнот берди.\nНурмат Отабековнинг қайд этишича, ZF-UZ-VAC-2001 вакцинасини олганларнинг 50 фоизи иккинчи дозани олишга, 70 фоизи учинчи вакцинани олишга келмаган. Шу сабабли ҳамда аҳолининг кўпроқ қисмини қамраб олиш учун олиб келинган вакциналар биринчи доза эмлаш учун ишлатилмоқда.\nУшбу баёнотнинг тўлиқ шаклини аудио форматдаги хабарда эшитишингиз мумкин.\nвакцина эмлаш Нурмат Отабеков ZF-UZ-VAC-2001 Ўзбек-хитой вакцинаси


Икки кам 100 га кирган ўзбек футболи\nЎзбек миллий футболи¸ мухлисларга кўра¸ 1979 йили "Пахтакор" жамоаси ҳалокатга учраганидан сўнг¸ аввалги юксакликка кўтарила олмаëтир.\n11 июн куни ўзбекистонлик футбол ҳаками Равшан Эрматовнинг ҳуштаги футбол бўйича жаҳон чемпионатини бошлаб беради. Бу йилги дунë биринчилигининг биринчи ҳаками туғилган юртда илк футбол ўйини бундан 98 йил бурун ўтказилган эди.\nОрада ўтган икки кам 100 йил ўзбек футболининг баланд парвозлари ва ҳалокатли шўнғишларига гувоҳ.\nЎтган йиллар давомида Навоий кўчасини тўлдириб “Пахтакор” стадионига бораëтган мухлислар карвони бироз сийраклашган бўлса-да¸ ўзбекларнинг футболга ишқибозлиги сўнмади.\nОëқ тўпининг Ўзбекистондаги кечмиши\nЎзбекистонда бугунги шаклу шамойилдаги футбол ўйини 1912 йилда бўлгани расман қайд қилинади. Аммо ундан олдин тўп тепиб ўйналадиган ўйинларнинг Ўзбекистон ҳудудида кўп бўлгани айтилади.\n15 асрда яшаган рассом чизган миниатюрада от устида туриб тўп сураëтган икки жамоанинг шиддатли ўйини акс этади. Гўзал чимзорнинг икки тарафида зумраду ложувард рангларда чизилган икки дарвоза. Чим устида эса юм-юмалоқ чарм тўп. Майдон чеккасида эса икки-уч томошаталаб ўйинни кузатмоқда. Чавгон деб аталган бу ўйин сурати остида эса Навоийга нисбат берилган ëзувлар настаълиқ хатида ëзиғлиқ.\nСанга иш жавлон қилиб майдонда чавгон ўйнамоқ,\nМанга оллингда бошимни гўй этиб, жон ўйнамоқ.\nБош овучлаб эгма қомат бирла қолмон рахшидин,\nТо тилар чобуксуворим кўнгли чавгон ўйнамоқ.\nТуркистон Россия ишғоли остига ўтганидан сўнг чор империяси пойтахтидаги спорт ўйинлари музофотларга ҳам кўчди. Поти ва Тифлис шаҳарларидаги футбол матчларидан сўнг 1912 йилда Қўқонда ҳам футбол жамоаси тузилди. Бу жамоа тушган оқ-қора сурат Ўзбекистон Олимпия шуҳрати музейида сақланади. Афсус бу жамоа ҳақида фондимизда бошқа экспонатлар йўқ, дейди музей ходимаси Озодлик билан суҳбатда.\n- Расми бор. Бизда фақатгина расми бор. Ўзбекистонда футбол тарихи 1912 йилдан бошланган. Биринчи жамоа Қўқонда тузилган. Қўқондаги жамоа ҳақида бизларда кенг айтилмайдида. Бу ер музейку. Унинг учун сиз спорт қўмитасига мурожаат қилишингиз керак, дейди музей ходимаси.\nЎзбек футболининг икир-чикирлари билан қизиққан Содиқ Нўъмоновнинг айтишича¸ 1912 йилдаги Қўқон жамоасининг аъзолари асосан ўзбеклар бўлган.\n- 1912 йил Қўқонда футбол командаси ташкил қилинган. Расмий равишда 1912 йилда команда деб эътиборга олинган. Ўзи олдинроқ ташкил топган бўлган. Улар асосан ўзбеклар бўлгану¸ лекин шу скобелевчилар ташкил қилганда¸ ўшалар ëрдам берган. Футболчилар асосан¸ ўзбеклар бўлган. Ичларида руслар ҳам бўлган. "Қўқон" деб аталаган жамоа. Ўшани эслашиб "Қўқон 1912" деган команда қилишган эди. Билмайман¸ ҳозир нима бўлди¸ дейди Содиқ Нўъмонов.\n1912 йилда Қўқон футбол клуби тузилган давр қадим жадид ғоялари тўқнашган¸ Туркистонда бидъат урчиган бир давр эди. Ана шундай даврда футболни ўзбеклар яхши қаршилашди¸ дейди суҳбатдош.\n- Ўша йили команда ташкил қилиниб¸ унда ишқибозларнинг пайдо бўлиши ўйлайманки¸ жуда катта қизиқиш билан қабул қилинган. Чунки ўзбек халқи мана шунақа мусобақаларга¸ ўйинларга қизиқувчан халқ бўлган. Шунинг учун бу ўйинни жуда яхши қабул қилиб олишган. Тезлик билан Ўзбекистоннинг турли жойларида шунақа командалар ташкил топиб¸ турнирлар ўтказиш бошланиб кетган. Демак¸ яхши кутиб олишганда¸ дейди Содиқ Нўъмонов.\nСал ўтмай бошланган уруш, ундан кейин эса октябр тўнтариши Қўқон футбол жамоасининг кенг қулоч ëйишига xалақит берди. Иқтидорга келган шўролар ҳҳукуматининг ҳам спортга эътибори бор эди. Чунончи Бухоро¸ Самарқанд ва Тошкентдаги илк футбол клублари пилигини шўролар кўтарган эди.\nСодиқ Нўъмоновга кўра¸ бу жамоалар Ўзбекистон футболчилиги савия ва малака заҳирасини яратишди. 1956 йилда тузилган "Пахтакор" жамоасини ўзбек футболининг умуртқаси¸ деб аташимиз мумкин¸ дейди Содиқ Нўъмонов.\nЭҳҳ¸ "Пахтакор¸ Пахтакор"¸\nдейди ўзбек комедия қиролларидан бири Эргаш Каримов ҳажвий филмдаги футбол ишқибози ролини ўйнар экан.\n"Пахтакор" ютса¸ оила устида бахт қуëши чарақлаган¸ "Пахтакор" ютқизса¸ ош ҳам заҳарга айланадиган кунлар ҳикояси эди бу.\n“Пахтакор” командасининг порлоқ кечмиши ҳақида Содиқ Нўъмонов фахр билан эслайди.\n- Афсонага айланган пайтлари шу нима дейди совет иттифоқи пайтида Олий лигага чиқиб¸ Олий лигада энг юқори кўрсатган натижаси 6-ўринни олган. Ўшанда ҳаммаси “Хизмат кўрсатган спорт мастери” деган унвонга сазовор бўлишган. У пайтда бу унвон жуда катта унвон ҳисобланар эди. Энг яхши даври авария бўлиб ўлган йили эди. Ўшанда жуда катта кўрсаткичга эришаëтган эди. Минск билан ўйинга учаëтганда Украина осмонида фожиали равишда самолëтлари ҳалокатга учраб ҳамма ўйинчилари оламдан кўз юмган. Ўша йили чемпион бўлиши мумкин эди.\nУ пайтларда ҳамма ўйинлар жуда шиддатли бўлар эди. СССР чемпионатида Киевнинг “Динамо”си¸ Москванинг “Спартак”и¸ “ЦСКА”¸ “Динамо” Москвалар¸ Минск “Динамо” командалари жуда кучли ҳисобланар эди. Ўшаларнинг ичида жуда яхши ўйин кўрсатиб¸ украиналик футболчиларни ҳам¸ москваликларни ҳам шиддатли ўйинларда қаторасига ғалаба қозониб келаëтган пайти эди.\nЎшанда Бубнов деган битта ўйинчи бор эди “ЦСКА”да. Шу одам келиб бир статя ëзган эди. Мен озгина ўқиган эдим. Ўзбекистонликларнинг¸ “Пахтакор”чиларнинг ўйинга тайëргарликлари ҳақида қойил қолиб гапирган эди. Шунчалик машқ қилишларини кўриб “Наҳот одам шунча машққа чидаса?” деб ўйлаган экан. Шу келиб кўрганида¸ ëмғир ëғиб турганида балчиқларга ботиб жуда қийин аҳволда шунчалик тер тўкиб¸ машқларни бажаришибдики¸ энг қизиқарлиси шуки¸ ҳалиги машқни бажараëтган йигитлар бирорта нарсадан хафа эмас¸ бирорта нарсадан эзилгани йўқ¸ фақат хурсандчилик билан кўзлари чақнаб машққа қатнашишини кўриб “Бу “Пахтакор” дегани албатта¸ чемпион бўлади деб ўйлаганман” деб ëзган эди¸ дея эслайди Содиқ Нўъмонов.\nОëғига қизил латта боғлаган тўпурар ҳикояси\nЎзбек футболи осмонида бир пайтлар чарақлаган юлдузлар ҳақида гапирган суҳбатдошимиз “Пахтакор” жамоасининг афсонавий ўйинчиси Геннадий Красницкий билан боғлиқ ҳикояни айтиб берди.\n- Ўнг оëғига қизил латта боғлаб қўярди. Ўнг оëғида тўп тепиш мумкин эмас. Бразилияга йиғинга боришади. Ўйин олди тайëргарлик йиғинларига боришадида. Ўша ердаги командалар билан ўртоқлик учрашувлари ўтказади. Красницкийнинг жуда кучли тарзда тепадиган зарбаси бор эди. “Қани сенинг 11 метрдан тепган зарбангни одам ушлай олмаса¸ маймун ушлай оладими” деб дарвозага маймунни қўйишган. Красницкий зарба берганда маймун тўпга ташланиб¸ тўп билан бирга дарвозага кириб кетиб маймун ўлиб қолган экан қорни ëрилиб. Шундан кейин “Бу зарба одамга тегса¸ бир нарса қилиб қўяди” деб Красницкийга ўнг оëқ билан тепишни тақиқлаб қўйган. “Шунинг учун ўнг оëғига қизил латта боғлаб қўйишган эди” деган гап бор эди¸ дейди Содиқ Нўъмонов.\nМашҳурлик осмонидаги ҳалокат\n“Пахтакор” жамоасининг кетма-кет ғалабалари ўзбеклар ғурурига ғурур қўшар ва бу ғурурни туйган жамоа 1979 йилга келиб янги ғалабаларга енг шимара бошлади.\n1979 йилнинг 11 августида Минскда терма командалар кубогининг финал ўйини бўлиши керак эди. Бу ўйинга кетаëтган "пахтакорчи"лар тушган учқич ҳалокатга учради.\nУкраинанинг Днепродзержинск шаҳри осмонида - 10 минг метр баландликда иккита Ту-134 самолëти тўқнашди. Тўқнашув чоғида портлаган учқич ичида футбол бўйича СССР чемпионатининг навбатдаги ўйинига Минскка бораётган "Пахтакор" жамоаси аъзолари бор эди.\nДнепродзержинск устида 178 инсон нобуд бўлди, улар орасида “Пахтакор” жамоасининг 17 аъзоси бор эди: мураббий Идгай Тазетдинов, шифокор Владимир Чумаков, маъмур Мансур Толибжонов, ўйинчилар Сергей Покатилов, Виктор Чуркин, Юрий Загуменних, Михаил Ан, Сирожиддин Бозоров, Равил Агишев, Константин Баканов, Олим Аширов, Николай Куликов, Владимир Фёдоров, Владимир Сабиров, Шуҳрат Эшбўтаев, Владимир Макаров ва Александр Корченов.\nЎзбекистон халқ артисти Фаррух Зокиров эътирофича, бундан 31 йил олдин юз берган машъум ҳодиса ўзбеклар шуурида миллий фожеа каби из қолдирди.\n- Қанақадир миллий фожеага ўхшаган нарса-да энди. Эсимда бор¸ дейди Фаррух Зокиров.\nУкраина осмонида учоқлар тўқнашган пайтда мулозимлар бу хабарни сир тутишга тиришдилар. Аммо миллионлаб ишқибозларнинг футболчилар тақдирига оид сўроқлар жавобсиз қолмади.\n"Пахтакорчи"ларнинг авиаҳалокатга учрагани ҳақидаги хабар қанорни ичидаги бигиздай бир жойдан тешиб чиқди.\nЖамоа маъмурининг беваси Юлдуз Толибжонова 31 йил олдинги авиаҳалокат ҳақидаги хабарни кимдан эшитганини яхши эслайди.\n- Мен ишдан қайтаëтиб¸ танишимни учратиб қолдим. У: “Турмуш ўртоғинг қачон учиб кетди?” деб сўраб қолди. Мен: “кеча”, дедим. У бўлса: “Самолëт ҳалокатга учраганидан хабаринг йўқми?” деди. Мен “Ким айтди?” десам¸ “Озодликдан хабар қилишди” деди¸ дейди Юлдуз Толибжонова.\n"Пахтакор" жамоасининг 17 ўйинчиси авиаҳалокатга учраганидан бир ҳафта ўтгачгина бу ҳақда Совет иттифоқи телеграф агентлиги хабар тарқатди. Унгача ахборотсиз қолган мухлислар орасида турли миш-мишлар урчиди.\n- 1979 йилда мен Тошкентда эдим. Ўша вақтларда бирдан шов-шув гап бўлиб кетди. "Пахтакор командаси учаëтган учоқ Қрим осмонида кетаëтган пайтда тасодифан Леонид Брежнев ўтирган учоқнинг яқинидан ўтадиган бўлиб қолган. Яқини ҳам жуда узоқ масофа¸ бемалол ўтса бўлади. Ўша вақтда давлат раҳбарларининг хавфсизлигини таъминлаш учун осмонда узоқдан кўринадиган тарзда бўлса ҳам бирорта учоқ бўлмаслиги шарт экан. Шунинг учун "Пахтакор" командаси ўтирган учоқ уриб туширилган"¸ деган миш-мишни мен икки-уч жойдан эшитдим. Мен бу гапни анча зиëли одамлардан эшитдим¸ дея эслайди Абдулла ака.\nВоқеадан саккиз кун ўтиб, “Советский спорт” газетаси “Пахтакор” жамоасининг 17 ўйинчиси ҳамда мураббий ва врачининг дафн қилингани ҳақида кичик бир хабарни эълон қилди, холос.\nЖамоа мураббийи¸ марҳум Игдал Тазитдиновнинг беваси Алла Тазитдинова тасарруфидаги кинотасмаларда “Пахтакор” жамоасининг дафн қилиниши акс этган.\nТасмада тобут кўтарган одамларнинг узун карвони аксланган. Тобут ичида эса жасад эмас¸ балки ҳалокат содир бўлган ҳудуддан олинган тупроқ бор эди, холос.\nЎзбек футболининг 17 ëрқин юлдузи осмону фалакда мажақланиб йўқ бўлиб кетган эди.\nФутбол мухлиси Абдулла аканинг эслашича, бу ўзбек футболи энг баланд чўққига чиққан палла эди.\n- Футболга ишқибоз эдим. Бориб турардим. Айниқса¸ Красницкий давридаги жамоа илгариги жамоадан баланд бўлиб¸ Совет иттифоқи миқëсида биринчи ўринга чиққан вақтлари ҳам бўлган. Ўша пайтларда "Пахтакор" стадиони тўла бўлиб¸ зиналаригача одамлар билан тўлиб¸ “60-70 минг одам келибди” деган гаплар бўларди. Ўзи 50 минг одамга ўрин бор. Ўша вақтда жуда гўзал футболлар бўларди¸ дея эслайди Абдулла ака.\nТўп юмалоқ¸ майдон кенг¸ аммо ғалаба йўқ\n"Бизга ғалаба керак¸ битта ғалаба¸ аммо ҳаммамизга". Машҳур қўшиқ сатрларидаги бу мисралар ўзбек футбол ишқибозлари қалбидаги армон изҳорига менгзайди.\nФутбол ишқибози Содиқ Нўъмонов назарида¸ “Пахтакор” жамоаси 1979 йилдаги ҳалокатдан кейин баланд мартабага кўтарила олмади.\nТошкентлик футбол мухлиси Темурга кўра ўзбек футболи тижорат ва жиноий гуруҳлар қўлидаги ўйинчоққа айланмоқда.\n- Ҳозир ўйинларда “Пахтакор”га нисбатан адолатсизлик бор. Нимагаки¸ "Бунëдкор"нинг ортида турганларнинг анча кучлилиги ва ҳакамларнинг уларни бугунги кунда тўхтатиб қолишга ожизлиги намоëн бўлаяпти¸ дейди Темур.\nСуҳбатдошимизга кўра, миллий терма жамоаси бўлган 50 йиллик тарих соҳиби “Пахтакор”га сармоядорлар етовидаги “Бунëдкор” соя ташламоқда.\nЎтган йили Озодлик суҳбатлашган “Пахтакор” футбол клуби бош директори ўринбосари Асқар Толибжонов бу фикрга қўшилмайди.\nАсқар Толибжонов: Бу гап нотўғри. "Пахтакор"нинг 50 йилдан ортиқ тарихи бор¸ анъанаси бор.\n“Бунëдкор”га бор йўғи уч-тўрт йил бўлди. “Бунëдкор” ўзига яраша ўзи билан ҳисоб-китоб қиладиган профессионал клуб бўлаяпти. Буни биз ҳам тан оламиз¸ ҳурмат қиламиз. Лекин “Пахтакор”нинг ўрнига бўлади дегани, сал анақароқ бўлди. “Пахтакор” бўлиши учун яна 50 йил керак.\n“Пахтакор”нинг 50 йиллик тарихи бор. Биз бировдан юқори бўламиз¸ бировдан ошамиз, деган вазифани қўймаймиз бошқаларга ўхшаб. Бизнинг ўзимизнинг тутган йўлимиз бор¸ ўзимизнинг тутган сиëсатимиз бор.\n“Пахтакор” командаси эл оғзига тушган жамоа. “Бунëдкор” ëки Фарғонанинг “Нефтчи”сига ўхшаган командаларнинг шунақа кўтарилиши¸ Ўзбекистон футболи ривожланишига катта ҳисса қўшади. Қани эди шунақа жамоалардан тўрт-бешта бўлса.\nОзодлик: 1979 йилда ҳалок бўлган "пахтакорчи"ларнинг Ўзбекистонга футбол бўйича олиб келган довруғини Ўзбекистон қайта тиклай оладими?\nАсқар Толибжонов: Тиклай олади¸ лекин бунга вақт керак. Халқаро мусобақаларда терма жамоамизнинг¸ ëшлар терма жамоасининг¸ “Пахтакор” ва “Бунëдкор” жамоаларининг Осиë чемпионлар лигасидаги иштироки¸ “Нефтчи” клубининг Осиë футбол конфедерацияси кубогидаги иштироки¸ чет давлатлардан юқори малакали мураббийларнинг Ўзбекистонга келиб фаолият юритиши¸ чет давлатдан келган ўйинчиларнинг жамоаларимизда тўп суриши – буларнинг ҳаммаси футболни ривожлантиришга қаратилган иш.\nЭнди собиқ иттифоқ миқëсига кўтарилмаса ҳам Осиë футболида Ўзбекистон жамоалари ўз ўрнини топади. Бу нарсага шароит ҳам бор¸ етарли маблағ ҳам бор¸ моддий-техникaвий база ҳам бор¸ яхши ўйинчилар ҳам бор.\nОзодлик: Сиз Осиë футболини айтдингиз. Ўзбек футболи ишқибозлари ҳам бир кун келиб ўзбек футболининг Европага чиқиши¸ Ғарбни забт қилишини кутиши мумкинми?\n- Ажаб эмас. Мен аниқ Европага ўтади¸ деган фикрдан сал узоқроқдаман. Бизнинг географик жойлашувимиз Осиëда. Бу нарсага асосан географик жойлашувга қараб қўл уришади. Ютса ютади¸ лекин ютқазмайди¸ дейди Асқар Толибжонов.\nШу ўринда “Пахтакор” футбол жамоаси тўғрисида қисқача маълумот.\n“Пахтакор” футбол жамоаси 1956 йил январида ташкил этилган. “Пахтакор” дастлабки расмий учрашувини собиқ иттифоқ биринчилигида 1956 йилнинг 8 апрел куни ўтказиб, ўша чемпионатнинг дастлабки беш ўйинида кетма-кет ғалаба қозонган.\n“Пахтакор” футбол клубининг расмий веб-сайтида ёзилишича, “Пахтакор” ташкил қилинганидан бор-йўғи уч мавсум ўтгач, собиқ иттифоқ чемпионати иштирокчилари орасида “Пахтакор”дан мағлубиятга учрамаган рақиб қолмаган.\n1962 йили “Пахтакор”нинг ҳар бир ўйинига ўртача 42 минг томошабин ташриф буюрган.\nРақиблар дарвозасига энг кўп гол уриш Геннадий Красницкийга насиб этган. У жами 142 марта тўп киритиб, 10 марта жамоада мавсум тўпурари бўлган. Игорь Шквирин 136 ва Биродар Абдураимов 131 марта рақиблар дарвозаларини ишғол қилишган.\n“Пахтакор”нинг халқаро учрашувлардаги энг йирик ғалабаси 1978 йили қайд этилган. Ўшанда тошкентликлар Непал жамоасини 12:1 ҳисобида мағлубиятга учратишган.\nСобиқ иттифоқ чемпионатларида “Пахтакор” жами 1242 учрашувда иштирок этиб, 424 марта ғалабага эришган, 349 учрашувда дуранг ўйнаган. Рақиблар дарвозаларига жами 1582 та гол урган.


2(VU:D): Заиф, қисқариб бораётган учиб ўтувчи тур. ТМХИ Қизил рўйхатига киритилган [NT].\nТекисликдаги ҳудудлар (учиб ўтиш); Туркистон тоғи ёнбағирлари (уялаши мумкин), Ўзбекистон жануби (қишлаш). Ўзбекистондан ташқарида: Шимолий Африка, Жанубий ва Шарқий Европа, Қозоғистон (уялаш); Fарбий Осиё, Туркманистон, Тожикистон (қишлаш); кўплаб уяловчи популяциялари 1950-1970 йилларда йўқ бўлиб кетган.\nТоғ этакларининг ўтўлан, бутазорли текисликларининг чўллашган, ярим чўллашган жойлари, сув ҳавзалари қирғоқлари (учиб ўтиш); кузги экин майдонлари, бедазорлар (қишлаш).\nЯкка-якка ҳолда ёки кичик гуруҳ бўлиб учиб ўтади. 1960-1970-йй. жуда камайиб кетган, ҳозирда сони барқарорлашмоқда. 2004-2012 йилларда Сурхондарё ва Амударё қайирларида (Сурхондарё вилояти) бир неча юзтадан 5000 тагачаси қишлаш учун қолган. Қашқадарё вилоятида 20-30 тагача қушлардан иборат галаларини учратиш мумкин. Дунёдаги популяцияси тез камайиб бормоқда.\nБаҳорги учиб келиши – март-апрель ойида. Апрель-май ойида ерга 2-5 та тухум қўяди ва 20-22 кун босиб ётади. Полопонлари июнь-июль ойида уча бошлайди, кузги учиб ўтиши – октябрь-ноябрда. Ҳашаротлар ва ўсимликларнинг яшил новдалари билан озиқланади.\nУялаш жойларида қўриқ ерларнинг хўжалик мақсадида ўзлаштирилиши, браконьерлик, электр узатиш линияларида нобуд бўлиши.\nРоссия парваришхоналарида кўпайтирилади.\nОвлаш тақиқланган. СИТЕСнинг II Иловасига киритилган.


ТЕЛЕФОНИНГИЗГА ХАБАР КЕЛСА... | Суғдиёна биринчи аёллар электрон журнали\nёхуд бу иримми, одатми ё хурофот?\n«Бу бир қизнинг илтимоси: Мен 13 ёшдаман. Оғир дардга йўлиқдим. Шифокорлар даво топа олмади. Кўзимда ёш билан Пайғамбаримиз набираси Зайнабнинг қабрига зиёратга бордим. У ерда ухлаб қолибман. Тушимга Зайнаб кирди ва оғзимга сув томизиб, Аллоҳнинг рухсати билан тузаласан деди. Бошимдан ўтган бу ҳодисани халққа тарқатишимни сўради! Мен ёзиб тарқатдим. Бир бой инсонга бердим ишонмади. 13 кунда боридан айрилди. Ночорга бердим ишонди. 13 кунда иши юришди. Бунга ишонганлар қувончга, ишонмаганлар дардга тўлди! Бу ёзувни ўқиган инсон 13 кишига тарқатсин ва истаги 13 кунда ижобат бўлади. Агар назарига илмаса, фалокатга йўлиқиши мумкин! Аллоҳнинг раҳмати ва барокати сизларга бўлсин! Онам узоқ яшасин десангиз, онангиз учун эринманг. Шу ойда сиз яхши кўрган инсонингиз билан бирга бўласиз. Бугун ярим тунда у сизни яхши кўришини тушуниб етади. Яхшилик сиз билан эртага бўлади. Бу синалган. Тун чораки 3 ларда сизга кимдир қўнғироқ қилади. Лекин бу занжирни узсангиз, бахтингизни 10 йилга йўқотасиз.»\nБу каби хабарлар кўпчилик смс, электрон почта ёки ижтимоий тармоқлар орқали бирор марта бўлса-да олган бўлсангиз ажабмас. Хўш, уларга қандай муносабат билдириш керак? Мутахассислар шу ҳақда фикр юритишади. «Мутлақо нотўғри»\nШайх Абдулазиз МАНСУР, Ўзбекистон мусулмонлари идораси раиси ўринбосари: — Кейинги пайтларда интерент, телефон орқали турли нотўғри, асоссиз, лекин одамларни шубҳага соладиган маълумотларни тарқатиш урф бўлди. Асл муаллифи номаълум бўлган хабарни жўнатишади-да, яна фалон кишига тарқатинг, дейилади. Динимиздан хабардор бўлмаган, иродаси суст кишилар ишониб, бошқаларни ҳам адаштиришади. Чунки таъсирли қилиб ёзишади-да. Юқоридаги каби гаплар мутлақо асоссиздир. Аввало, Зайнаб розияллоҳу анҳо Пайғамбаримиз соллаллоҳу алайҳи васалламнинг қизлари бўлади, невараси эмас. Унинг қабри Суриянинг пойтахти Дамашқда жойлашган. Хабардаги қизнинг Биби Зайнабнинг кимлигини билмаслиги яққол кўриниб турибди. Яна мозорга сиғинишга даъват бўлаяпти. Исломда бу ширк ҳисобланади. Биби Зайнаб тушига кирганини ҳам кимгадир айтиш шарт эмас. Яна юқоридаги каби маълумотларнинг бир ўхшаш томони борки, ҳаммасида фалонча кишига тарқатинг, тарқатсанг, яхши бўлади, бўлмаса, ёмонликка учрайсан, дейилади. Бу нотўғри. Азиз авлиёлар ҳеч қачон илмларини халққа бу тариқа татбиқ этишмаган. Муаллифи мавжуд, асосли китобларда ҳам хабардагидек шартларни учратмайсиз. Дин аҳли бунақа шартлар билан иш қилмаган. Ҳидоят йўлидан чалғитиш бу. Шунинг учун уларга ишониш керакмас, тарқатмасангиз, гуноҳкор бўлмайсиз. Онангизнинг дарди арийди каби башоратларга, борингиздан айриласиз дея қўрқитишларга парво қилманг. «Ўзингизни алдаманг»\nБарно ИЛҲОМОВА, руҳшунос: — Назаримда, «Бу хабарни 13 одамга жўнатсам, ишим юришади. Жўнатмасам, ҳолим хароб дейиш», иримга киради. Ўқигани ёки эшитганининг асл заминига етмасдан, кўр-кўрона эргашиш орқали хабарлар занжири юзага келади. Бунинг устига, севганингиз сизни севишини англаб етади, дея ваъда бериш ёки онангиз учун эринманг, деб шарт қўйиш билан кўпчиликни ўзига жалб этишади. Ваъдалари осмон «SMS»ларга ишониб, ўзингизни алдаманг! Аслида бахтимиз ҳам, саломатлигимиз ҳам, бойлигимиз ҳам, ўз қўлимизда. Уларни бекорчи ишларга бош қўшиб эмас, имон ва меҳнатимиз билан асрашимиз керак. «Сафни кенгайтирманг»\nНаргиза ЖУМАНИЯЗОВА, педагог: — Авваллари қўл телефонимга шундай хабарлар келса, «Мендан нима кетди?», дея унда кўрсатилган сонга қараб, бошқаларга жўнатардим. Кейинчалик улардан чарчадим. Аммо ўқигач, кун бўйи хаёлимда хабарда айтилган гаплар айланарди. Бирор нохуш ҳодиса юз бермасмикан деган қўрқув бўларди онг остимда. Охири бекорчилар, шу йўл билан маблағ орттириш истагидагиларнинг ўйлаб топган иши эканлигини тушуниб етдим. Эндиликда занжирли «SMS»лар телефонимга келса, ўқимасдан ўчириб ташлайман. Ва жўнатган инсондан бошқа юбормаслигини илтимос қиламан. Шу йўл орқали мен хабар жўнатадиган ўнлаб одамларни ҳам унга ишониб, сафни кенгайтирмаслигининг олдини оламан. Шоира ШАГИАҲМЕДОВА.Twitter НравитсяSocButtons v1.5


Ўзбекистон Бадиий Академияси Камолиддин Беҳзод номидаги Миллий рассомлик ва дизайн институти 2017 йил учун қуйидаги ихтисосликлар бўйича катта илмий ходим-изланувчилар ва мустақил изланувчилар институтига қабул эълон қилади:\nКатта илмий ходим-изланувчилар институтига Мустақил изланувчилар институтига\n17.00.06-Маданият назарияси ва тарихи. Маданиятшунослик; 17.00.01-Санъат назарияси ва тарихи.\n17.00.06-Маданият назарияси ва тарихи. Маданиятшунослик;\nТалабгорнинг илмий ва илмий-тадқиқот фаолиятга лаёқатини аниқлаш юзасидан тест синовидан ўтганлигини тасдиқловчи ОАК ҳужжатининг нусхаси;\nМУСТАҚИЛ ИЗЛАНУВЧИЛИККА ТАЛАБГОРЛАР ҚУЙИДАГИ ҲУЖЖАТЛАРНИ ТОПШИРАДИ:\nКатта илмий ходимлар-изланувчилар институтига кириш имтиҳонлари:\nФалсафа, фаннинг билиш назарияси ва методологияси;\nТошкент шаҳри, Миробод тумани, Мироншоҳ кўчаси-123 уй,


Qalampir.uz | Салимбой ва Ғафур Раҳимовнинг жиноятчиликка алоқаси бўлганми?\nИнтервью\t19 Март 21:35 86555\nХабарингиз бор, кеча, 18 март куни QALAMPIR.UZ томонидан 1991-2006 йилларда Ўзбекистон Республикаси Ички ишлар вазири сифатида фаолият юритган, айни дамдаги Ички ишлар вазири маслаҳатчиси, генерал-полковник Зокир Алматович Алматов билан эксклюзив интервью тақдим этилган эди.\nЗокир Алматович мазкур интервьюда Ўзбекистон мустақилликка эришгунгача бўлган даврларни, айниқса, 1989-1990 йилларда уюшган жиноятчилик авжига чиқиб кетганини хотирлади.\nЎша вақтларда Салим Абдувалиев ва Ғафур Раҳимовнинг номи халқ орасида машҳур бўлган. Уларга жиноятчи сифатида қараганлар ҳам топилган. Зокиржон Алматов бу масалага ҳам тўхталиб, Абдувалиев ва Раҳимов ҳақида гапирди.\n“Салим Абдевалиев “кўча”нинг боласи бўлмаган. У эскидан бизнес билан шуғулланган. Унинг отаси оддий деҳқон, колхоз раиси бўлган. Мен бу инсонни жуда яхши биламан. Унинг қўли қонга буланганини ёки бошқа нарсаларни мен эшитмаганман, кўрмаганман. У ўзига яраша катта ақлга эга, обрўга эга одам.\nХалқимизни ичида шу инсон тўғрисида ҳар хил гаплар чиқиб кетди. Агар у жиноят содир этганида, аяб ўтирилмасди. Ўша совет пайтидаёқ жиноий жавобгарликка тортилиб кетган бўлар эди”, дейди Зожиржон Алматов.\nЗокиржон Алматов сўзида давом этаркан, Ғафур Раҳимовдан ҳам бутун ўзбек халқи ғурурланиши кераклигига тўхталди.\n“Иккиси ўз вазифасини ҳозир ҳам аъло даражада бажаряпти. Ўзингиз ўйлаб кўринг, ўзбекдан чиққан инсон АIBA’нинг президенти бўлиб турибди. Ўзбекистоннинг фахри бу. Улар ватанпарвар. Ўзбек спортчиларининг битта олимпиадада 7 та медаль олганини қачон кўргансиз? Олдинда ҳали жуда катта марралар турибди. Бу йигитларнинг ҳам ёши анчага бориб қолди. Булар энди қўлидан келган ҳамма нарсани қиладики, ўзбекни спорти ривожлансин.\nБулар жиноятчи бўлган, кўчани боласи, деб одамлар гапираверади. Ким кўчанинг боласи бўлмайди. Мактабдан кейин кўчада юрасиз. Йигитчиликда баъзи биров билан урушади, сўкишади. Спорт билан шуғулланасиз. Лекин жиноят ботқоғига ботиб кетмаслик бу умуман бошқа нарса”, дейди Алматов.\nМазкур интервьюни тўлиқ шаклда қуйида ёки YouTube ва Mover’даги саҳифаларимизда кўришингиз мумкин.\nҒафур Раҳимов Зокиржон Алматов Салим Абдувалиев\nЎзбекистон Осиё ўйинлари-2030 мезбонлигига даъвогарлик қилмоқда AIBA президенти Ғафур Раҳимов истеъфога чиққанини эълон қилди Ғафур Раҳимов AIBA'га қайтмаслигини эълон қилди Равшан Золотой Ўзбекистонга қайтди Зокиржон Алматов тарихий сирларни ошкор қилди “Вафот қилган одамнинг тобутини кўтаришдан уялма” – Алматовнинг ички ишлар ходимларига маслаҳати\n21 Июль 20:29 26067\n22 Июль 20:34 15030\n23 Июль 11:54 10258\nЎзбекистон ва Мирзиёевнинг дўсти ишдан кетди\n22 Июль 18:26 9659\n1 октябрдан “доверенность” бекор қилинади\n22 Июль 11:44 9157


27 сентябр, 2019\nИнсайдер 27/09, 11:16 0 2139\n06 сентябр, 2019\nҲодиса 16/08, 10:36 0 7994\nЖамият 01/06, 13:01 0 4985\nЖамият 22/05, 13:52 0 5292\nИқтисодиёт 21/05, 22:33 0 4603\nИқтисодиёт 10/05, 23:47 0 7134\nЖамият 10/05, 23:27 0 7685\nИнсайдер 17/03, 12:29 0 4364\nСиёсат 19/02, 10:08 0 2245\nИнсайдер 01/02, 20:58 0 1807\nИнсайдер 31/01, 18:48 0 1217\nИнсайдер 28/01, 10:38 0 1179\nИнсайдер 02/11, 20:29 0 1040\nЖамият 01/11, 20:37 0 1152\nЖамият 12/07/2018 0 909\nЖамият 18/05/2018 0 1164\nИқтисодиёт 28/04/2018 0 734\nСпорт 25/01/2018 0 122\nСпорт 25/01/2018 0 56\nСиёсат 17/01/2018 0 283\nСиёсат 17/01/2018 0 82\n16 январ, 2018\nМаданият 16/01/2018 0 161\n#Ўзбекистон #Шавкат Мирзиёев #Жанубий Корея #Тангем #сайёҳлик\n05 январ, 2018\nЖамият 05/01/2018 0 72\nСессияда «Xabar.uz» ахборот-таҳлилий порталининг вакили ҳам қатнашди. Унинг маълумот беришича, видеоселектор шаклида ўтган сессияда Президент Шавкат Мирзиёев сўзга чиқиб, мамлакатдаги электр таъминотининг истиқболи хусусида ҳам айрим маълумотларни айтиб ўтган.\nМанбанинг хабар беришича, давлат раҳбари ўз маърузасида Тошкент вилоятида янги гидроэлектр станцияси қурилишини ҳамда яқин беш йилда электр энергиясининг 32 фоизини ГЭСлар таъминлашини, шунда электр ишлаб чиқариш арзонга тушишини маълум қилган.\nЭслатиб ўтамиз, мазкур йиғилишда Шавкат Мирзиёев масъулларга одамлар Тошкент вилоятида «свет» ўчиши нималигини билмаслиги, 80 та трансформатор жадаллик билан таъмирланиши ҳақида кўрсатма берган эди.\n#Ўзбекистон #Шавкат Мирзиёев #Тошкент вилояти\nЖамият 05/01/2018 0 237\nЖамият 05/01/2018 0 1968\nСессияда «Xabar.uz» ахборот-таҳлилий порталининг вакили ҳам қатнашмоқда. Унинг маълумот беришича, видеоселектор шаклида ўтаётган сессияда ташкилий масала кўрилган. Манбанинг хабар беришича, Санжар Юсупов вилоят ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари этиб тайинланган. Шунингдек, сессияда ҳокимнинг яна бир ўринбосари тайинлангани айтилган, аммо унинг исм-фамилияси ва лавозими маълум қилинмаган.\nЭслатиб ўтамиз, сал аввал вилоят ҳокими вазифасини бажарувчи Ғуломжон Ибрагимов Тошкент вилояти ҳокими этиб тайинлангани ҳақида хабар бергандик.\nЖамият 05/01/2018 0 167\nСессияда «Xabar.uz» ахборот-таҳлилий порталининг вакили ҳам қатнашмоқда. Унинг маълумот беришича, видеоселектор шаклида ўтаётган сессияда маъруза қилган давлат раҳбари, жумладан, шундай деган:\n«Жаноб Бобоев синовдан ўтмади. Мен уни ишдан олдим. Амал ўзи бу синов. Бугун ўзим ишонган кадрни олиб келдим».\nСессияда ташкилий масала кўрилган. Манбанинг хабар беришича, шу пайтгача вилоят ҳокими вазифасини бажарувчи Ғуломжон Ибрагимов Тошкент вилояти ҳокими этиб тайинланган.\nЎзбекистон раҳбари кимда-ким Президентдан берухсат вилоят, туман ҳокимини терговга чақирса, қамалишини айтган. Турли ташкилотларга янги ҳокимни ғийбат ва муҳокама қилмасликни буюрган.\nЖамият 05/01/2018 0 932\nСессияда «Xabar.uz» ахборот-таҳлилий порталининг вакили ҳам қатнашмоқда. Унинг маълумот беришича, видеоселектор шаклида ўтаётган сессияда ташкилий масала кўрилган. Раҳимов Усмон Исмоилович Нурафшон шаҳрининг ҳокими этиб тайинланган. У бунгача вилоят ҳокимининг капитал саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари лавозимида ишлаб келаётган эди.\nШавкат Мирзиёев: «Дунё ҳамжамиятида обрў қозониш учун 20 йиллик музни эритиш керак!»\nЖамият 05/01/2018 0 146\nСессияда «Xabar.uz» ахборот-таҳлилий порталининг вакили ҳам қатнашмоқда. Унинг маълумот беришича, видеоселектор шаклида ўтаётган сессияда Президент Шавкат Мирзиёев дунё давлатларининг Ўзбекистонга муносабати, ташқи сиёсий алоқалар, хусусан, қўшни давлатлар билан яқин алоқа ўрнатишнинг аҳамияти ҳақида ҳам тўхталган.\n«Тошкент билан алоқалар яхшиланиши, яқин қўшничилик муносабатлари тикланиши лозим. Бундан халқ севинади. Дунё ҳамжамиятида обрў қозониш учун 20 йиллик музни эритиш керак. Яъни қўшниларимиз билан самимий дўст бўлишимиз лозим», дея таъкидлаган Ўзбекистон раҳбари.


У «ишлари туфайли одил деб тан олинган» | Имонларига эргашинглар\nНега баъзиларга Худони севиш қийин?\nХудо ҳақидаги ёлғон: исми йўқ\nХудо ҳақидаги ёлғон: шафқатсиз\nҲақиқат сизни озод қилиши мумкин\nОИЛАВИЙ БАХТНИНГ СИРЛАРИ\nЎсмир фарзандингиз билан баҳс-мунозарасиз мулоқот қилинг\nУ «ишлари туфайли одил деб тан олинган»\nРАҲОБА уйининг деразасидан қараб турибди. Тонгги шафақнинг илк нурлари Ерихо шаҳри яқинидаги текисликни ёритяпти. Ўша ерда, Исроилнинг забт этувчи қўшини жойлашиб олган. Исроилликлар такроран Ерихо шаҳрининг атрофида юришни бошлашганда, ҳавога чанг кўтарилиб, теварак-атрофда эса бурғунинг товуши эшитиляпти.\nЕрихо — Раҳобанинг она шаҳри бўлгани учун, унинг кўчалари, уйлари, гавжум бозорларию дўконлари унга яхши танишдир. Шу шаҳардаги одамларни эса у янада яхшироқ билади. Кунда бир марта шаҳар атрофини айланиб, исроилликлар ғалати маросимини ўтказишаётгани сабабли, Раҳоба ҳамшаҳарларнинг қўрқуви кундан-кунга ошиб бораётганини кўриб турибди. Шаҳар кўчаларию майдонларида бурғу товушларининг садоси жаранглаётганда, Ерихонинг аҳолиси сезаётган қўрқув ва чорасизлик ҳис-туйғуси Раҳоба учун бегонадир.\nЕттинчи куннинг тонгида Раҳоба қараса, исроиллик аскарлар шаҳарни айланишни бошлашган экан. Забт этувчи қўшиннинг орқасида эса Худованд Яҳованинг зоҳир бўлишининг рамзи бўлган аҳд сандиғини кўтариб кетаётган ва бурғу чалаётган руҳонийлар кетишяпти. Раҳоба шаҳар деворининг ташқи томонидаги деразасидан осилиб турган қирмизи рангли арқонни ушлаб турганини тасаввур қилишимиз мумкин. Ушбу арқон Раҳоба учун шаҳар йўқ қилинадиган пайтда оиласи билан бирга омон қолиш умиди борлигини эслатяпти. Хўш, Раҳоба бу билан хоинлик қилганми? Бўлиши мумкин, лекин Тангри Яҳованинг назарида эмас! Худованд Яҳова бу аёлни кучли имони учун қадрлаган. Келинг, Раҳоба тўғрисидаги ҳикоянинг бошига қайтиб, ундан нималарни ўрганишимиз мумкинлигини кўриб чиқайлик.\nРаҳоба фоҳиша бўлган. Шундай «уятли» маълумот қадимда баъзи илоҳиётшуносларни саросимага солганлиги учун, улар Раҳобани шунчаки карвонсарой бекаси бўлган, деб таъкидлашарди. Лекин Муқаддас Китобда ҳамма нарса ўз номи билан ёзилгани боис, ушбу қалтис тафсилот ҳам олиб ташланмаган (Ёшуа 2:1; Ибронийларга 11:31; Ёқуб 2:25). Канъонликлар орасида Раҳобанинг касби ҳурматга сазовор бўлгани эҳтимолдан йироқ эмас. Аммо маданият ва урф-одатлар виждон овозини ҳар доим ҳам ўчира олмайди. Зеро Худованд Яҳова ҳаммамизга ушбу ички туйғуни яхшилик билан ёмонликни фарқлашга ёрдам бериш учун туҳфа қилган (Римликларга 2:14, 15). Ҳойнаҳой, Раҳоба ўз ҳаёт тарзидан уялгандир. У, бугунги кунда бундай йўлга кирганларнинг кўпчилиги каби, эҳтимол, оиласига ғамхўрлик қилиш учун бошқа чораси йўқ, деб ўйлагандир.\nШак-шубҳасизки, Раҳоба яхшироқ ҳаёт ҳақида орзу қилган. Унинг она юрти шафқатсизликка, қариндошлар ва ҳайвонлар билан жинсий алоқа қилиш каби ахлоқсиз ишларга тўлиб-тошган (Левилар 18:3, 6, 21–24). Бундай қабиҳликларнинг кенг тарқалишининг орқасида дин турган. Маъбадларда фоҳишаликни ўз ичига олган диний маросимлар равнақ топарди; Баал ва Мўлах каби иблисона худоларга сиғиниш, тириклайин ҳолда болаларни қурбонлик сифатида келтириб, қурбонгоҳда ёндиришдан иборат эди.\nТангри Яҳова Канъонда бўлаётган нарсаларга кўзини юммаганди. Канъонликларнинг қабиҳ ишларини кўриб, Худованд Яҳова шундай деди: «Натижада бутун юрт ҳаром бўлиб кетди. Мен юртни жазоладим, юрт эса у ердаги халқларни қусиб юборди» (Левилар 18:25). Қизиқ, Аллоҳ канъонликларни қандай жазолаган? Исроил халқига: «У [Яҳова] ўша халқларни сизларнинг олдингиздан оз-оздан ҳайдайди»,— деб айтилганди (Қонунлар 7:22). Бундан бир неча аср олдин «ёлғон гапирмайдиган Худо» Яҳова бу юртни Иброҳимнинг авлодларига беришни ваъда қилган (Титусга 1:2; Ибтидо 12:7).\nЛекин Тангри Яҳова ўша юртнинг айрим халқлари тамомила қирилиб битирилиши кераклиги ҳақида аниқ айтган (Қонунлар 7:1, 2). «Бутун оламнинг Ҳокими» Яҳова ўша одамларнинг юракларини кўрган ҳамда фосиқлик ва гуноҳ уларда қанчалик чуқур ўрнашиб олганини яхши билган (Ибтидо 18:25; 1 Солномалар 28:9). Хўш, йўқ қилинишга маҳкум этилган ушбу шаҳарда яшаб, Раҳоба нималарни ҳис қилган? Исроилликлар ҳақида ҳикоялар эшитиб, ичида қандай кечинмалар бўлаётганини фақат тахмин қилишимиз мумкин. Бу аёл, илгари қул бўлган бу халққа Исроил Худоси, ўша даврда энг кучли бўлган Миср қўшини устидан ғалаба қозонишга ёрдам берганини билиб олган. Энди эса исроилликлар Ерихо шаҳрини забт этишмоқчи! Аммо шунга қарамай, бу шаҳарнинг аҳолиси гуноҳга қўл уришда давом этарди. Шунинг учун, Муқаддас Китобда канъонликлар тўғрисида «итоат этмаганлар» деб айтилган (Ибронийларга 11:31).\nБироқ Раҳоба умуман бошқача эди. Эҳтимол, у исроилликлар ва уларнинг Худоси Яҳова тўғрисидаги ҳикоялар борасида кўп мулоҳаза юритгандир. Бу Худо канъонлик худолардан қанчалик фарқ қиларди-я! Бу, Ўз халқига жабр-зулм ўтказмай, у учун жанг олиб борган Худо эди; У хизматчиларини ахлоқсизликка ундамасди, аксинча, улар учун юқори ахлоқий меъёрлар ўрнатарди. Бу Худо аёлларни жуда қадрларди, канъонликларнинг динида эса аёллар жинсий алоқа қилиш учун яратилган деб билишарди: аёлларни сотиб, харид қилишарди, диний қабиҳ маросимларда улардан фойдаланишарди. Раҳоба Исроил қароргоҳи Иордан олдида жойлашиб, ҳужумга тайёр эканлигини эшитганда, унинг халқи учун бу нимани англатишини мумкинлигидан ваҳимага тушиб қолгандир. Қизиқ, Тангри Яҳова Раҳобага эътибор бериб, унинг яхши томонларини кўрдими?\nБугунги кунда ҳам Раҳобага ўхшаган инсонлар кам эмас. Улар ўзларини тузоққа илингандай ва гуноҳга ботиб кетгандай ҳис қилишади. Бунинг дастидан улар худди ҳурматини йўқотиб, қувончдан маҳрум бўлишган ва ҳеч кимнинг улар билан иши йўқ, деб ўйлашади. Аммо бундай инсонлар учун Раҳобанинг мисоли тасалли тариқасида хизмат қилади: бундан Худо ҳар бир киши билан қизиқишини кўришимиз мумкин. Ўзимизни қанчалик хўрлангандай ҳис қилмайлик, Худованд Яҳова «ҳар биримизга яқиндир» (Ҳаворийлар 17:27). У ҳамиша яқин бўлиб, Унга ишонганларга умид бериши мумкин. Хўш, Раҳобада ҳам шундай имон бўлганми?\nУ АЙҒОҚЧИЛАРНИ ҚАБУЛ ҚИЛГАН\nБир куни, исроилликлар Ерихо атрофини ҳали айланишни бошлашмаганида, Раҳобанинг уйи олдида иккита нотаниш эркак пайдо бўлди. Улар ҳеч кимнинг кўзига ташланмасликка умид қилишган, лекин бундай нотинч вақтда аҳолининг аксар қисми Исроил қароргоҳидан шаҳарга бирорта жосус кириб қолмасин, дея огоҳ турган. Кузатувчан Раҳоба унинг меҳмонлари ким бўлганини дарҳол тушунган бўлса керак. Унинг олдига илгари ҳам нотаниш эркаклар келишган, аммо бу иккитасига эса фоҳишанинг хизмати керак эмасди, улар фақат тунаб қолишни исташган.\nБу чиндан ҳам исроиллик айғоқчилар эди. Уларнинг қўмондони Ёшуа Ерихонинг заиф ва кучли томонларини билиш учун уларни жўнатди. Ерихо, исроилликлар забт этиши керак бўлган канъонлик шаҳарларидан биринчиси бўлиб, энг мустаҳкамланган шаҳар бўлгани эҳтимолдан йироқ эмас. Ёшуа ҳамда одамлари нималарга дуч келиши мумкинлигини билмоқчи бўлишган. Айғоқчилар Раҳобанинг уйини бекорга танлашмаган. Чунки унинг уйида қолиш, эътиборни ўзига жалб қилмасликка кўпроқ имконият яратарди. Шунингдек, улар у ерда беғам одамларнинг суҳбатини тинглаб, кўпроқ фойдали маълумот олишни умид қилишгандир.\nМуқаддас Китобга кўра, Раҳоба «айғоқчиларни меҳмондўстлик билан қабул қилган» (Ёқуб 2:25). Гарчи Раҳоба айғоқчилар ким эканини ва нима учун келишганини фаҳмлаган бўлса ҳам, у уларни уйига таклиф қилиб, тунаб қолишларига рухсат берди. Эҳтимол у, уларнинг Худоси Яҳова тўғрисида кўпроқ билиб олишни хоҳлагандир.\nШу заҳоти тўсатдан Ерихо шоҳининг хабарчилари пайдо бўлишади! Раҳобанинг уйида исроиллик айғоқчилар тўхтагани ҳақидаги миш-мишлар тарқалиб кетади. Раҳоба энди нима қилади? Агар у ёт халқдан бўлган шу айғоқчиларни яширса, ўзига ва яқинларига муаммо орттирмайдими? Агар Ерихонинг аҳолиси Раҳоба душманларга ёрдам бергани ҳақида билиб қолса-чи, оиласини шафқатсизларча жазоламайдими? Бошқа томондан, ушбу нотаниш кишилар ким эканида Раҳобанинг ҳеч ҳам шубҳаси йўқ эди. Муҳими, ўша пайтда у, Яҳова бошқа худолардан анча устун эканини англаб етган эди. Эҳтимол бу вазият, Унинг томонини эгаллаш учун унга берилган имконият бўлгандир?\nРаҳобанинг ўйланиб ўтиришга вақти кам эди, лекин у топқир бўлиб, тез ҳаракат қилди. Раҳоба уларни томга олиб чиқиб, қурисин, деб ёйилган зиғир боғламлари тагига яшириб қўйган эди. Кейин эса у шоҳнинг одамларига шундай деди: «Тўғри, ўша кишилар меникига келган эди, лекин уларнинг қаердан келганини билмагандим. Кеч тушиб, шаҳар дарвозаси ёпилишидан олдин улар чиқиб кетишди. У кишилар қаерга кетганини билмайман. Агар тез орқасидан борсангиз, уларни ушлашингиз мумкин» (Ёшуа 2:4, 5). Ўша одамларнинг юзига қараётган пайтда Раҳобанинг юраги қандай дукиллаб кетганини бир тасаввур қилинг-а! Ахир, улар унинг ҳаяжонланаётганини сезиб қолишлари мумкин эди-ку?\nРаҳоба исроилликларнинг Худосига ишонди\nРаҳобанинг ҳийласи ишлади! Шоҳнинг одамлари Иордан дарёсининг кечув жойларига боришди (Ёшуа 2:7). Ҳойнаҳой Раҳоба бундан анча енгиллик тортди. Ушбу қон тўкилишини истовчи одамларнинг ҳақиқатни билиш ҳақи йўқ эди, шунинг учун Раҳоба уларни нотўғри йўлдан жўнатиб, бу билан Худованд Яҳованинг содиқ хизматчиларининг ҳаётини сақлаб қолди.\nРаҳоба дарҳол томга шошилди-да, иккита айғоқчига ҳаммасини гапириб берди. Бундан ташқари, у уларга муҳим кузатувларини айтиб берди: унинг халқи тушкунликка тушиб, исроилликлар олдида қўрқиб ўтиришганди. Ўша айғоқчиларни бу хабар қанчалик қувонтиргандир-а! Фосиқ канъонликлар исроилликларнинг Худоси Яҳованинг қудратидан титрашарди. Кейин Раҳоба эътиборимизга лойиқ бўлган шундай сўзларни айтди: «Эгангиз Худо ҳам осмонда, ҳам ерда Худодир» (Ёшуа 2:11). У, Яҳова ҳақида эшитганлари, бир муҳим ҳақиқатни, яъни исроилликларнинг Худоси ишончга сазовор эканлигини англаб етиши учун етарли эди. Шундай қилиб, у ўзини Худованд Яҳованинг қўлига топширди.\nТангри Яҳова Ўз халқига ғалаба беришида Раҳоба ҳеч ҳам шубҳаланмаган. Шунинг учун, у айғоқчилардан унга ва оиласига марҳамат кўрсатишларини ёлвориб сўраган. Айғоқчилар унинг илтимосини битта шарт билан бажаришга рози бўлишди: Раҳоба улар ҳақида ҳеч кимга айтмаслиги лозим эди. Исроиллик лашкарлар Раҳобани ва уйдагиларини қутқара олиши учун, у шаҳар деворида жойлашган уйининг деразасига қирмизи рангли арқонни боғлаб, осилтириб қўйиши керак эди (Ёшуа 2:12–14, 17).\nРаҳобанинг мисоли бизга имон тўғрисида битта муҳим нарсани тушунишимизга ёрдам беряпти. Муқаддас Китобда ёзилишича, «каломни эшитгач имон пайдо бўлади» (Римликларга 10:17). Дарҳақиқат, Раҳоба Худованд Яҳованинг кучи ва адолати тўғрисида ишончли ҳикоялар эшитиб, Унга ишонди ва Унинг тарафини эгаллашга қарор қилди. Бугунги кунда Яҳова тўғрисида янада чуқурроқ билимга эга бўлиш имконимиз бор. Хўш, У ҳақида кўпроқ билишга ва Унинг Каломи бўлмиш Муқаддас Китобга мувофиқ тарзда имонимизни ўстиришга интиляпмизми?\nМУСТАҲКАМ ШАҲАРНИНГ ҚУЛАШИ\nРаҳобанинг маслаҳатига риоя қилиб, айғоқчилар унинг деразасидан осиб қўйилган арқон орқали девордан тушиб, тоғлар томон йўл олишди. Ерихонинг шимолидаги тикка қияликларда кўп ғорлар бор эди. Улар Раҳобадан эшитган хушхабар билан исроиллик қўшинга соғ-саломат қайтиб бориш учун у ерда яширинишлари мумкин эди.\nҲаётини хавф остига қўйиб, Раҳоба Тангри Яҳованинг иккита хизматчисини зиғир боғламлари тагига яшириб қўйган\nПарвардигор Яҳова Иордан дарёсининг сувларини мўъжизавий равишда тўхтатганини ва исроилликларга дарёнинг қуруқ ўза бўйлаб юриб кетишларига рухсат берганини билиб, Ерихонинг аҳолиси даҳшатга тушди (Ёшуа 3:14–17). Раҳоба учун эса бу янгилик, Яҳовага таяниб, тўғри йўл тутганининг яна бир исботи бўлди.\nКейин исроилликлар Ерихонинг атрофида кунда бир марта айланиб чиқишни бошлашди. Бу олти кун давом этди. Лекин еттинчи куни ҳамма нарса ўзгарди. Бошида айтиб ўтилгани каби, исроиллик лашкарлар еттинчи куни эрта тонгда туриб, олдингидай шаҳарнинг атрофини айландилар, бироқ ўша куни етти марта айланишди (Ёшуа 6:14). Қизиқ, уларнинг бу ҳаракатлари нимани англатарди?\nШаҳарни еттинчи марта айланиб чиқишганда, лашкарлар тўхтаб қолишди. Бурғунинг товушлари эшитилмай қолганда, атрофга сукунат чўкди. Шаҳардагилар ҳам қотиб қолишди. Тўсатдан Ёшуанинг буйруғи билан исроиллик лашкарлар шу етти кун ичида биринчи марта баланд овозда хитоб қилишди. Эҳтимол, бўлаётган нарсаларни девордан кузатиб турган Ерихонинг ҳимоячилари бу ғалати жанговар ҳаракатни тушунмай: «Исроилликлар фақат шунга лаёқатли холосми?» — деб ўйлашгандир. Борди-ю, улар шундай ўйлашган бўлса ҳам, кўп ўтмай уларнинг кинояси даҳшатга айланди. Шаҳарнинг мустаҳкам деворлари уларнинг оёғлари тагида силкина бошлаб, пойдеворигача ўпирилиб тушди! Чанг тарқалгач эса, харобалар орасида деворнинг кичкина қисмигина қолган эди. Бу, кучли имони ҳақида далолат бериб турган Раҳобанинг уйи эди. Қодир Тангри Яҳова уни ва оиласини сақлаб қолганини кўриб, Раҳобанинг кўнглида нималар кечганини бир тасаввур қилинг-а! (Ёшуа 6:9, 15, 19, 20) *.\nТангри Яҳованинг халқи ҳам Раҳобанинг имонидан ўрнак олди. Исроилликлар харобалар орасида якка юксалиб турган деворнинг қисмини кўриб, бу аёлни Худованд Яҳова қутқарганини англаб етишди. Ёвуз шаҳар дуч келган ҳалокатдан Раҳоба ва унинг яқинлари қутулишди. Уруш тугагач, Раҳобага исроиллик қароргоҳ олдида жойлашишга рухсат беришди. Вақт ўтиб, Раҳоба Худонинг халқига қўшилиб, Салмўн исмли кишига турмушга чиқди. Кейинчалик уларнинг ўғли Боз ҳам кучли имони билан танилганди. У мўаблик Рут исмли аёлга уйланди (Рут 4:13, 22) *. Айнан шу наслдан шоҳ Довуд, кейинчалик эса Масиҳ бўлмиш Исо келиб чиқди (Ёшуа 6:22–25; Матто 1:5, 6, 16).\nРаҳобанинг мисоли Худованд Яҳова ҳар бир кишини қадрлашидан далолат беряпти. У ҳаммамизни кўриб, юрагимизда нималар бўлаётганини билади. Аллоҳ, Раҳоба каби имонга эга бўлган кишиларни топиб роса қувонади. Ушбу аёлнинг имони уни ҳаракат қилишга ундаган. Муқаддас Китобда ёзилишича, Раҳоба «ишлари туфайли одил деб тан олинган» (Ёқуб 2:25). Дарҳақиқат, унинг имонига эргашсак, оқилона йўл тутган бўламиз!\n^ 27- х.б. Шуниси эътиборга лойиқки, айғоқчилар Раҳоба билан тузган аҳдга Худованд Яҳова бепарво қарамади.\n^ 28- х.б. Рут ва Боз ҳақида кўпроқ маълумотга эга бўлмоқчи бўлсангиз, «Қўриқчи минораси» 2012 йил 1 июль ва 1 октябрь (рус) сонининг «Имонларига эргашинглар», номли туркумдаги мақолаларга қаранг.


Мурод Исмоилов: “Ҳужумчи дегани Ваҳобовдек бўлиши керак” / CHAMPIONAT.asia\nМурод Исмоилов: “Ҳужумчи дегани Ваҳобовдек бўлиши керак”\n05 июл 2013 12:37\n“Бухоро” – “Пахтакор” ўйинидан кейин ташкиллаштирилган матбуот анжуманида дастлаб меҳмонлар устози Мурод Исмоилов қатнашди.\n“Авваламбор "Бухоро" мухлисларини чиройли ғалаба билан табриклайман. Бугун барча жуда ҳам чиройли ўйиннинг гувоҳига айланди. Кўп вазиятлардан фойдалана олмадик. Ҳар иккала бўлимда бизда гол киритиш учун имконият бўлди”.\n“Бу учрашувда маҳорат бобида "Бухоро" биздан устун эди. Барибир тажриба ўз самарасини берди ва "Бухоро" бугун ғолиб бўлди”.\n“Ҳужумчи дегани Ваҳобовдек бўлиши керак. Бутун учрашув давомида кўринмай туриб, унга яратилган битта имкониятдан унумли фойдаланиши керак. Вахобов айнан шундай ҳужумчилар тоифасидан эканлигини яна бир бор исботлади”.\n“Сўнгги пайтлар "Пахтакор" иштирокидаги учрашувларда бунчалик мухлис келганлигини эслолмайман. Бухоролик мухлислар ажойиб қўллаб-қувватлашларини эшитганман, мана бугун ўзим бунинг гувоҳига айландим. Чиройли ва тартибли қўллаб-қувватлашди,тасанно!”


Ҳиндистон бош вазирининг Шарқий Осиё давлатлари бўйича турнеси якунига етди\n08:12 / 20.05.2015\nҲиндистон бош вазири Нарендра Моди сешанба куни Шарқий Осиёнинг уч давлатига – Хитой, Мўғулистон ва Жанубий Кореяга уюштирган сафарларини якунига етказди. Бу ҳақда РИА Новости агентлиги хабар бермоқда.\nМодининг ушбу давлатлар раҳбарлари билан ўтказган музокаралари муваффақиятли якунланган бўлса-да, мутахассисларнинг фикрича, бу умумий вазиятга кучли таъсир кўрсатмайди. Айтилишича, сафардан кўзланган бирламчи мақсад иқтисодий соҳага йўналтирилган бўлиб, биринчи навбатда Ҳиндистонга чет эли инвестицияларини жалб қилиш мўлжалланган эди.\nШунингдек, Мўғулистонга сафар ҳинд-мўғул муносабатларидаги дастлабки тажриба бўлгани айтилмоқда.


ЯНГИЛИКЛАР » ИНТЕРВЬЮЛАР\nЯНГИЛИКЛАР » ИНТЕРВЬЮЛАР\nАббос ШОДМОНОВ: «ЎЗИМНИ «МАШЪАЛ»ДАН БОШҚА КЛУБДА ТАСАВВУР ҚИЛА ОЛМАЙМАН»\nРукн: Янгиликлар » ИНТЕРВЬЮЛАР\nКиритилган сана: 27.10.2010.\n«Машъал» футбол клубининг тарбияланувчиси ҳисобланган Аббос Шодмонов бир неча йилдирки, ўз жамоаси шарафини муносиб ҳимоя қилиб келмоқда. Айтиш керакки, бу футболчининг ушбу жамоада ўз ўрни бор ва уни мухлислар ҳам яхши кўрадилар. У майдонда тезкорлиги ҳамда тўпни шерикларига аниқ тўп узатиши билан ажралиб туради. 23-турда «Нефтчи» клуби билан ўтказилган беллашувда Шодмонов қизил карточка туфайли майдондан четлатилди. Лекин унинг жамоаси 3:0 ҳисобидаги ажойиб ғалабани қўлга киритди. Ундан сўнг эса «Олмалиқ» ҳам таслим этилди. Биз Аббос Шодмоновдан интервью олишга эришдик.\n— Аббос, «Машъал» «Олмалиқ» устидан ғалабага эришди. Лекин сиз олдинги турда қизил карточка олганингиз туфайли мазкур баҳсда майдонга туша олмадингиз. Айтмоқчиманки, жамоангизнинг ғалабасига шерик бўла олмаганингиз алам қилмаяптими?\n—Албатта, алам қилди, лекин нима ҳам қила олардим. Мисол учун мукофот пулидан қуруқ қолдим (кулади). Тўғрисини айтсам, жамоадошларимга ёрдам беришни хоҳлагандим. Афсуски бундай бўлиб чиқмади. Ўйин асосан тенг курашлар остида кечди. Ҳозир мавсум охирлаб қолгани боис йигитлар бироз толиқишган. Шу сабабли ҳам учрашув қийин ўтди.\n— Ўтган турда «Нефтчи» дарвозасини жавобсиз уч марта ишғол қилдинглар. Бу сафар эса битта гол билан чекландинглар. Нима деб ўйлайсиз, фарғоналикларга қарши жамоа кучли ўйнаганмиди ёки «Олмалиқ» яхшироқ ўйнадими?\n— «Нефтчи» билан ўйинда зўр ўйин кўрсатдик деб ўйлайман. «Олмалиқ»қа қарши эса футболчиларнинг ўйини унчалик қовушмади. Қолаверса, яратилган имкониятлардан тўғри фойдалана олмадик.\n— «Нефтчи» билан ўйиндаги майдондан четлатилишингиз ушбу мавсумда илк бор кузатилди. Сиз ўша ҳолатни қандай изоҳлайсиз?\n— «Нефтчи» ўйинчиси Иқбол Акрамов билан ўртамизда ўйиннинг бошиданоқ келишмовчилик бўлди. Натижада бу қизил карточкага олиб келди. Чунки охирида асабларим дош бермади.\n— Ҳакамнинг қарорига тўла-тўкис қўшиласизми?\n— Ҳа, қўшиламан. Нега деганда бундай бўлишига ўзим айбдорман. Ҳиссиётларимни жиловлай олмадим.\n— Сиз аслида ярим ҳимоячисиз. Аммо мураббийларнинг кўрсатмасига биноан ҳимояда тўп суряпсиз. Бу ҳолат сизга ноқулайлик туғдирмаяптими?\n— Бунга кўникиб кетдим. Тўғри, бошида қийин бўлди-ю, кейинчалик киришиб кетдим. Ҳозирга келиб анча яхши. Олдин ўринбосарлар сафида ҳам ҳимояда ўйнаганман. Шунинг учун катта муаммоларга дуч келмадим.\n— У ҳолда ўзингизни ҳимоячи сифатида ҳис қиляпсизми ёки ҳали ҳам ярим ҳимоячиман деб ўйлайсизми?\n— Барибир ўзимни ярим ҳимоячиман деб ўйлайман. Чунки ҳужумга қўшилишни ёқтираман. Очиғи, ҳимояда ўйнашни ёқтирмайман.\n— Олдинлари кўпроқ гол урганингизга гувоҳ бўлардик. Аммо негадир охирги пайтларда рақиб дарвозасини ишғол қилганингизни кўрмаяпмиз. Демак, бу ҳимояда ўйнаётганингиз билан боғлиқ экан-да?\n— Ҳа, шундай. Бундан бошқа сабаби йўқ. Ҳимояда тўп сураётганим боис олдинга ўтишнинг иложи бўлмаяпти. Шунинг учун менда голли имкониятлар деярли содир бўлмаяпти.\n— Умуман олганда, сиз учун ҳимояда ўйнаш осонми ёки ярим ҳимоядами?\n— Ҳимояда ўйнаш осонроқ. Бузиш енгилроқ, қуриш эса қийинроқ дейишади-ку. Ҳимояда рақиб ҳужумларини бузишга ҳаракат қиласиз. Шу боис менга осонроқ туюляпти. Ярим ҳимояда эса вазиятларни яратишингизга тўғри келади ва бу осон кечмайди.\n— Ҳимояда осон дейишингизда жон бор. Чиндан ҳам ярим ҳимояда ўйнаб ҳужумларни ташкил қилардингиз ва имкониятлар юзага келарди. Лекин ҳимояда тўп суришга ўрганиб қолиб, бу сизнинг маҳоратингиз бироз бўлса-да, пасайишига олиб келмайдими?\n— Йўқ, бу салбий таъсир қилмайди. Яна ярим ҳимояда ўйнасам олдингидек яратувчанликни бажара оламан деб ўйлайман. Тўғри, бу осон бўлмайди ва бир-иккита ўйинда мослашиб кетишим мумкин.\n— Дарвоқе, «Машъал»да биринчи даврага нисбатан иккинчи даврада ўсиш кузатиляпти. Бунинг сабабини нимада кўряпсиз?\n— Ҳаммаси мураббийда деб ўйлайман. Боиси бизга кучли мутахассис келди. Бундан ташқари жамоамизга тажрибали ўйинчилар ҳам таклиф этилди. Жамоа ўйинида аҳиллик бор ва бир-бирини тушуниш ҳолати жуда яхши. Биринчи даврада бундай нарса унчалик кўзга ташланмаётганди. Футболчиларнинг аҳил ва иноқлиги ҳам ғалабаларимизга сабаб бўлмоқда.\n— Иккинчи даврада жамоага бир қатор легионерлар келди. Уларнинг орасида эса Николай Риндюк кўпроқ кўзга ташланяпти. Хорижлик футболчилар ҳақида нима дейсиз?\n— Уларнинг сафимизга қўлиши ўйинимизнинг кучайишига олиб келди. Николай Риндюкнинг «Машъал»га қўшаётган ҳиссаси катта бўлмоқда. У иккинчи даврада еттита гол уришга эришди. Асосан унинг голлари туфайли ғалаба қозоняпмиз.\n— Қолган легионерлар ҳақида бундай фикрда эмасмисиз?\n— Игорь Петкович ярим ҳимояда яхши паслар билан жамоадошларини таъминлаб турибди. Лекин қолган икки футболчи бир текисда ўйнай олишмаяпти. Баъзида ўйини қовушмайди, баъзида эса жароҳатга йўлиқишади. Балки улар бизнинг муҳитга ёки шароитга мослаша олишмагандир.\n— Биринчи давра ўрталарида бош мураббий Баҳодир Давлатов ишдан озод этилгач ўрнига Владимир Фомичёв келди. Агарда ҳозир ҳам Давлатов ишлашда давом этаётганида жамоа мана шундай ғалабаларга эриша олармиди?\n— Билмайман. Балки сиз айтган нарса бўлиши мумкин эди. Муҳими, жамоага кучли футболчилар келишди.\n— Сиз «Машъал» футбол клубининг тарбияланувчисисиз. Бунгача ўринбосарлар таркибида тўп сурдингиз ва икки йилдан бери асосий таркибда ўйнаб келяпсиз. Айтингчи, ўзингизни бошқа жамоада қандай тасаввур қиласиз?\n— Тасаввур қила олмайман. Мен «Машъал»да ўсдим ва фаолиятимни шу ерда тугатаман. Агар четда ўйнаш имконияти бўлса буни инкор этмайман. Лекин Ўзбекистонда фақат шу жамоада ўйнайман.\n— Шунга ўхшаш гапларни бугунда «Насаф»да тўп сураётган Ботир Қодирқулов ҳам айтарди. У узоқ йиллар давомида Муборакда ўйнаб келди. Лекин ҳозирга келиб «Насаф» учун тўп суряпти.\n— «Насаф»да ўйнаётганларнинг кўпчилиги «Машъал»дан ўтишган, деярли 70 фоизи. Балки у ерга тезда мослашиб кетгандир. Лекин мен бошқа жамоада ўйнашимни тасаввур қила олмаяпман.


Қозоғистон мудофаа вазири Нурлан Ермекбаев 27 октябрь куни Тожикистондаги ўқув машқларни кузатмоқда. (Қозоғистон мудофаа вазирлиги)\nНУР-СУЛТОН – Қозоғистон ва Тожикистон 2020 йил учун минтақавий хавфсизлик бўйича ҳамкорлик режаларини тузмоқдалар.\n27 октябрь куни Тожикистонда Қозоғистон мудофаа вазири Нурлан Ермекбаев тожикистонлик ҳамкасби Шерали Мирзо билан учрашди. Улар минтақавий хавфсизлик, қўшинларни биргаликда тайёрлаш ва ҳарбий таълим масалаларини муҳокама қилдилар.\nУчрашув давомида Ермекбаев Қозоғистон Марказий Осиёда хавфсизликни кучайтириш ва барқарорликни мустаҳкамлаш учун минтақадаги давлатлар билан ҳамкорликни кенгайтиришга интилаётганини таъкидлади, дейилади Қозоғистон мудофаа вазирлиги баёнотида.\nИкки мамлакат расмийлари, шунингдек, 2020 йилдаги қўшма фаолият, жумладан аввалги ва бўлажак қўшма машқларни муҳокама қилдилар.\n27 октябр куни Тожикистонда ўтказилган тинчликпарварлик машғулотларида Қозоғистоннинг ҳаво ва қуруқликдаги кучлари бўлинмалари иштирок этди. (Қозоғистон мудофаа вазирлиги)\n27 октябрь куни Тожикистонда ўтказилган ўқув машқларида Тожикистон чегарасидан ўтишга ҳаракат қилаётган шартли контрабандачилар гуруҳи. (Қозоғистон мудофаа вазирлиги)\nУчрашув давомида, хусусан, шу йилнинг май ойида Тожикистонда бўлиб ўтган махсус қўшма машқлар ҳам муҳокама қилинди. Машғулотларда Қозоғистоннинг жанговар десантчилари ва махсус кучлари, шунингдек авиация, артиллерия ва ёрдамчи бўлинмалари Тожикистонга жойлаштирилган эди.\nЎз ташрифи асносида Ермекбаев 19 октябрь куни очилган ёдгорлик мажмуасига ҳам ташриф буюрди. Ушбу ёдгорлик 1995 йилда Тожикистон-Афғонистон чегарасида тожик аксилҳукумат исёнчилари томонидан пистирмада ўлдирилган 17 нафар қозоқ аскарининг шарафига ўрнатилган.\nЭрмекбаев Душанбедан 170 км узоқликдаги «Ҳарб-Майдон» полигонида бўлиб, у ерда Қозоғистоннинг қуруқлик ва ҳаво кучлари иштирокидаги кўпмиллатли тинчликпарварлик машғулотларини кузатди.\nЎқув машқлари сценарийси бўйича уюшган контрабандачилар гуруҳи Афғонистон тарафидан Тожикистон чегарасига ўтиб, чегара қўшинлари билан жангга киришганлар.\nҚозоқ ҳарбийлари бу ҳудудда патруль назорати олиб борди, чегара пунктлари ишини ташкил қилиб, ҳарбий карвонларни кузатди ва аҳоли пунктларини тўсиш ва тартибсизликларни бостириш билан машғул бўлди.\n«Сўнгги икки йилдан бери Марказий Осиё мамлакатлари хавфсизлик, терроризмга қарши кураш ва минтақавий ҳамкорликка жиддий эътибор қаратмоқдалар», дейди чимкентлик сиёсатшунос Рауан Дауталиев.\n«Битимлар ҳам қоғоздан амалга кўчмоқда: қўшма машғулотлар ва қурол-яроғ кўргазмалари ўтказилмоқда, тажриба алмашинуви ва бошқа кўплаб тадбирлар юз бермоқда», дея қўшимча қилди у.\nЗамонавий дунё нотинч ҳамда терроризм ва «гибрид урушлари» каби таҳдидларга тўла», деди у.\n«Марказий Осиё мамлакатлари ўртасида турли формат ва майдонлардаги ҳамкорлик, табиийки, савдо-иқтисодий алоқалар, инвестициялар ва албатта, хавфсизлик каби кенг қамровли масалаларни қамраб олади», деди Дауталиев.


Олтин қум » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Олтин қум\nИчки ишлар органлари ходимлари томонидан Жиззах вилояти, Ғаллаорол тумани, Гулчамбар қишлоғи ҳудудида “Нексия” русумли автоулов тўхталиб, текширилганида автомашина салонида полиэтилен қопга жойланган 20 килограмм қум топилган. Суриштирув давомида автотранспорт ҳайдовчиси, Ғаллаорол тумани, Лалмикор МФЙ да яшовчи, 1986 йилда туғилган Ш.Э. таркибида рангли металл парчалари бўлиши мумкин бўлган руда қумини Самарқанд вилоятидаги Зармитан тоғидан қазиб олганлигини билдирган.\nМаълумот ўрнида айтиш керакки, Зармитан олтин кони рудаси анча йиллардан буён қайта ишланади. Айни вақтда 20 килограммлик далилий ашё ҳужжатлаштириб олинган. Ғаллаорол тумани ИИБ ҳолат юзасидан суриштирув ҳаракатларини амалга оширмоқда.\nЭл бойлигига кўз олайтирманг!


Институтда халқаро таълим факультети очилди хорижлик талабаларга қандай шароитлар яратилган? - zarnews.uz\nИнститутда халқаро таълим факультети очилди хорижлик талабаларга қандай шароитлар яратилган?\nОлий таълим муассасаларини “топ 1000” таликка киритишнинг бир шарти ўқув юртида хориждан келиб ўқийдиган талабаларнинг бўлишидир. Кейинги йилларда мамлакатимиздаги олий таълим муассасаларига хорижлик ёшлар ўқиш истагини билдирмоқда. Бу олий таълим муассасаларининг нуфузи ошаётганидан дарак беради. Тўғри, ҳали Ўзбекистонда бирор олий таълим муассасаси “топ 1000” таликка киритилгани йўқ. Аммо олий ўқув даргоҳларида хорижлик талабаларнинг кўпаяётгани яқин келажакда биздаги таълим сифатини дунё тан олишига умид қилса бўлади.\nСамарқанд давлат тиббиёт институтида 2020-2021 ўқув йилидан бошлаб халқаро таълим факультети очилди. Факультетга Россия Федерацияси, Украина ва Польша давлатларидаги олий таълим муассасалари билан қўшма дастур асосида 152 нафар талаба ўқишга қабул қилинди.\nШунингдек, факультетда ҳали Ўзбекистон тиббий таълим соҳасига киритилмаган клиник психология йўналиши ташкил этилди. Ушбу йўналиш И.Н.Ульянов номидаги Чуваш давлат университети билан қўшма дастур асосида ҳамкорликда очилди. Факультетда бакалаврлар учун даволаш иши, стоматология, педиатрия иши, олий ҳамширалик йўналишлари мавжуд.\nБундан ташқари, институтга Буюк Британия, Жанубий Корея, Россия, Туркия, Покистон, Ҳиндистон, Афғонистон, Туркманистон, Қозоғистон, Қирғизистон, Тожикистон давлатларидан жами 450 нафар талаба ўқишга қабул қилинди.\n- Хорижлик талабалар талабалар турар жойида яшаяпти, - дейди халқаро таълим факультети декани, тиббиёт фанлари бўйича фалсафа доктори (PhD) Мансур Алиев. – Хорижлик талабаларга дарслар MBBS йўналишида ташкил этилган. MBBS – Medical Bachelor/Medical Surgeon (Тиббиёт бакалври/Тиббиёт хирурги) даражаси Ҳиндистон, Покистон ва бошқа давлатларда тан олинувчи халқаро эътироф этилган тиббиёт мутахассислиги бўлиб, ушбу мутахассисликни эгаллаган талабалар соғлиқни сақлаш соҳасида шифокорлик касбида фаолият кўрсатишлари мумкин. Ўқиш давомийлиги 5 йил. Шу давр ичида талабаларга тиббиётнинг энг асосий йўналишлари бўйича зарур бўлган заминий ва клиник фанлардан амалий ҳамда назарий машғулотлар инглиз тилида олиб борилади. Профессор-ўқитувчиларнинг 80 фоизи маҳаллий, 20 фоизи чет эллик мутахассислардир.\nИнститут профессор-ўқитувчилари хорижий талабаларга дарс бериши учун дастлаб инглиз тилини ўргатувчи махсус курсларда ўқитилиб, халқаро сертификат олган. Хориждан келган профессор-ўқитувчилар ҳам инглиз тилида дарс беради. Қисқаси, хорижлик талабалар учун дарс машғулотлар тўлиқ инглиз тилида олиб борилмоқда.\nХорижлик талабалар ҳаёти билан танишиш мақсадида улар истиқомат қилаётган 1-сонли талабалар турар жойида бўлдик. Институтда учта талабалар турар жойи мавжуд бўлиб, ушбу ётоқхонада маҳаллий талабалар ҳамда покистонлик ўғил-қизлар яшар экан.\nТалабалар турар жойидаги хоналар 2 кишига мўлжалланган, замонавий жиҳозланган. Ҳар иккита хона учун алоҳида ювиниш хонаси ва ҳожатхона, кир ювиш учун умумий махсус хона мавжуд. Йигит-қизларга алоҳида ошхоналар бўлиб, унда покистонлик талабаларга уч маҳал ҳалол миллий таомлар тайёрланади. Ошпазлар Покистондан келтирилган.\n- Покистон мусулмон давлат бўлгани учун биз Самарқандда стандартларга мос ҳалол сифат сертификатига эга маҳсулотлар топишга қийналдик, - деди 1-курс талабаси Муҳаммад Сале.\n- Дарслар қийинчилик туғдиргани йўқ, 5 маҳал намоз ўқишга вақт топилади, - деди 1-курс талабаси Нагеен Варда. – Бизга барча шароитлар яратилган. Ўзбекларнинг миллий таомларидан палов, лағмон, кабоб менга жуда манзур бўлди. Айниқса, палов ёқди менга.\n- Ўзбекистонга келишимга ота-онам қаршилик қилгани йўқ, - деди 1-курс талабаси Хемера Шакил. – Улар менинг шифокор бўлишимни исташади. Сизнинг давлатингиз ҳар томонлама маъқул бўлгани учун бу ерда таҳсил оляпман.\nХорижлик талабаларнинг айримлари Самарқандда қолиб, докторлик даражасигача таълим олишни давом эттириш ниятида эканини билдирди. Бундан кўриниб турибдики, биздаги шарт-шароит ва таълим сифати хорижлик ёшларга маъқул.\nИнститутда хорижлик талабалар тўлов-контракт асосида ўқийди.